OKONDOKO UDALAK HERRIKO SARBIDE NAGUSIETAN HERRIGUNEAK ERROTULATUKO DITU ETA KARTOGRAFIA DIGITALA EGUNERATUKO DU, ARARTEKOAK GOMENDATU ZION BEZALA - ARARTEKO\nOKONDOKO UDALAK HERRIKO SARBIDE NAGUSIETAN HERRIGUNEAK ERROTULATUKO DITU ETA KARTOGRAFIA DIGITALA EGUNERATUKO DU, ARARTEKOAK GOMENDATU ZION BEZALA\nPertsona batek Arartekora jo zuen, salatu nahi baitzuen bera bizi den baserriaren kokagunea adierazteko seinalerik ez dagoela eta Okondoko Udalak ez zuela ezer egiten egoera hori konpontzeko. Kexagileak azaldu zuenez, bere senide batek osasun-arazoak dituenez gero, maiz samar anbulantzia-zerbitzua behar izaten dute. Zerbitzu horrek eta beste zerbitzu publiko batzuek (suhiltzaileek, Ertzaintzak, eta abarrek) zailtasun handiak izaten dituzte beraien bizilekura iristeko, baserri sakabanatuen landa-eremuan baitago. Auzoa eta baserria seinaleztatu gabe daudenez gero, eskatutako zerbitzu horiek galdu egiten dira eta bizilekura beranduago iristen dira egoera nahiko larrietan, nahiz eta halakoetan erantzuteko denbora funtsezkoa izan. Gainera, 2017. urteaz geroztik, behin baino gehiagotan azaldu omen diote arazo hori udalari, baina ez omen dute behar bezalako erantzunik jaso.\nErakunde honek esku hartu ostean, interesdunak alkatearen idazki bat jaso zuen, 2018ko apirilean. Bertan jakinarazi ziotenez, 2016an "mapa topografikoa" eguneratu zenean, udalerriko kale-izendegia aldatu behar zela ikusi zuten, baina seinaleak oraindik jarri gabe zeuden.\nZenbait gestio egin dgenituen abiaraztera zihoazen jarduera haien tramitazio-egoera ezagutzeko, izan ere, interesdunak jakinarazi zigun arazoak bere hartan zirauela, gai batzuei ez zitzaiela erantzun.\nHorregatik, Arartekoak ebazpen bat eman zuen. Okondoko Udalari gomendatu zion bete ditzala bere udalerrian sakabanatutako herriguneak errotulatzeari dagozkion legezko betebeharrak, eta eguneratu dezala herriko kartografia digitala.\nOkondoko Udalak jakinarazi digu onartu egin dituela Arartekoaren gomendioak. Horregatik, udalari bere laguntza eskertzearekin batera, bukatutzat jo dugu gure jarduera.\nVitoria-Gasteiz, 2019ko urriaren 21a


Nabarlur: Lauhireko mugarri zaharrak\nLauhireko mugarri zaharrak\nIkusi Lauhireko mugarri zaharrak mapa handiago batean\nBiarnoak, Nabarrak eta Zuberoak zehatz elkar ukitzen duten gune batean, mugarri zahar-zahar bat bada, 1.395. urtekoa, antza. Honetatik 200 metro urrunago beste mugarri zahar bat ere badago, hau 1.547. urtean ustez jarritakoa.\nLauhireko mugarri zaharra. 1395. urtekoa da eta Nafarroako Karlos III.a - Karlos Noblea - erregeak eraikiarazi omen zuen. Gaur hortxe elkar ukitzen diren herriak dira : AUTEVIELLE (Biarno), ZOHOTA (gaur egun, Baxenabarre) eta OZERAINE (Zuberoa)\nLauhireko mugarri zaharretik, 200 metro goraxeago, iparralderat, kokatua den 1547. urteko mugarria. Honek, aldiz, Biarno eta Nafarroaren arteko muga markatzen zuen.\nHona, mugarri honen Nabarrako alderdia.\n1547. urteko mugarriaren Biarnoko alderdia.\nAllandek, Zuberoatik bidalitako argazki eta testua.


Zazpi probintziena ezin da; beraz, beste independentzia bat mesedez\n© cc-by-sa Luistxo Fernandez ¦ 2011-09-19 ¦ 08:44 ¦ politika\nDuela urtebete artikulu bat idatzi nuen hemen Sustatun eta beste medio batzuetan (gaztelaniaz eta katalanez ere), indepedentzia berriro pentsatu behar zela eskatzeko. Bateragune kasuko epaiarekin, premia hori larritu zait. Berriro nator matraka ematera. Akaso praktikoena EAEren independentzia eskatzea da; baina beste ideia txoro bat ere ekarriko dut esistitzen ez den eztabaidara: erreferendum kantonal bat. Proposamen gehiago behar direla uste dut. Zazpi probintzien ameskeria eta, batez ere, indefinizioa gainditu behar dela.\nGuztia irakurri ¦ 42 erantzun\nBateragune epaia: 10 urte Otegiri eta Diezi\n© cc-by-sa Sustatu ¦ 2011-09-16 ¦ 10:45 ¦ politika\nAtzo gauean hedabide batzuek aurreratutakoa konfirmatu da orain dela minutu gutxi: auzipetuek zigor gogorrak jaso dituzte. Hamarna urteko kartzela Otegi eta Diezi, eta zortzinakoa Zabaleta, Rodriguez eta Jacintori.\nGoardia zibilen elkarretaratzeak euskal erakundeen aurrean\n© cc-by-sa Goiena ¦ 2011-09-13 ¦ 16:28 ¦ politika\nGuardia Zibilen Elkarte Bateratuak (AUGC) Euskal Herrian dauden kideen aldeko kanpaina abiatuko du, Europa Press agentziak dioenez. Hala, urrian bi elkarretaratze deitu dituzte, bata Oñatin eta bestea Gasteizen, Eusko Legebiltzarraren aurrean.\nWikileaks: AEBen enbaxadaren euskal informatzaile babestua, Arabako Foru Aldundiko kabinete-buru berria da\n© cc-by-sa Sustatu ¦ 2011-09-02 ¦ 12:44 ¦ politika\nWikileaks-ek Cablegate multzoko kable guztiak publiko egin ditu. Duela 9 hilabete zenbait hedabiderekin apurka-apurka hasi ziren, baina gehienak ezkutuan segitzen zuten. Publiko egin berri direnetan ageri da euskal kazetari bat, Oscar Beltran de Otalora, informatzaile zuzena zela Madrilgo Enbaxadarentzat ETAri zegozkion kasuetan. Kableetan zehatz babestu beharreko iturri gisa aipatzen dute Beltran de Otalora. Eta hain zuzen ere, kazetari hau Arabako Diputatu Nagusiaren kabinete burua izendatu zuten atzo.\nAzkenean espainolek aldatuko dute euren Konstituzio Sakratua. Hilabete batean eta erreferendumik gabe. Biba zuek!\n© cc-by-sa Josseba ¦ 2011-08-26 ¦ 09:53 ¦ politika\nGogoan duzue zelakoak botatzen zituzten Espainia aldean baten batek konstituzioa aldatzeko proposamenen bat egiten zuen bakoitzean? Gaia autodeterminazio eskubidea baldin bazen, kristorenak entzun behar zituen proposatzaileak. Baina beste gai batzuekin ere antzera jokatu izan dute politikari espainolek: senatuaren egitura aldatzeko, koroaren ondorengotzan matxismorik ez egoteko...\nEAJren ezkerrera behar den alderdi politikoa, eta abertzaleen batasuna\n© cc-by-sa Josu Mendicute ¦ 2011-08-02 ¦ 11:24 ¦ politika\nDuela bi urte pasatxo eman nuen EAren eszisioaren berri Sustatun. Hortik gutxira hizketaldia izan nuen Iñaki Galdos berarekin, alderdi berriak izan zezakeen etorkizunaz. Ez duzu uste EAJren ezkerrean alderdi abertzale bat behar dela? galdetu zidan. Eta baietz erantzun nion: Bai, Ezker Abertzalearentzat. Ezker Abertzale bakar eta sendo batentzat, alegia.\nEspainiar Estatuko hauteskunde orokorrak azaroaren 20ra aurreratuko ditu Zapaterok\n© cc-by-sa Sustatu ¦ 2011-07-29 ¦ 13:48 ¦ politika\nDeialdi ofiziala irailaren 26an egingo du, baina dagoeneko iragarri du Jose Luis Rodriguez Zapatero Espainiako Gobernuko presidenteak: azaroaren 20an izango dira Kongresurako eta Senaturako hauteskunde orokorrak (merez 2012ko martxorako zeuden aurreikusita). Segurtasun politikoa eta ekonomikoa sortzeko iragarri ditu gaur hauteskundeak.\nErref.: Espainiar Estatuko hauteskunde orokorrak azaroaren 20ra aurreratuko ditu Zapaterok (berria.info)\nKaliren aroa eta Bilduren itxaropenak\n© cc-by-sa Roberto Manjon Lozoya, hizkuntza-normalizazioko teknikaria ¦ 2011-07-25 ¦ 11:32 ¦ politika\nEzker abertzale tradizionalak garaitza historikoa lortu du Bilduri esker, eta gainera, gehien behar zuen unean. Asko poztu gara horregatik, baina dakigunez, lortutako irabazi politiko hori ez da kudeatzen erraza izango, konplexutasun handi bi elkartzen direlako, agian, sinbiosirik gabe: Bilduren konplexutasunari boto emaileena gehitzen zaio. Noski, boto asko ezker abertzalearen ohikoak dira, batzuk nazionalismo sozialdemokrata agonikoarenak, bateren bat Alternatibatik etorria. Eta ez dira gutxi izango (benetako) sumindu ez-mediatikoen boto zigortzaileak. Zaila izanda ere, konplexutasun ondo kudeatu bat abantaila bihur daiteke, inkoherentziak ere, buru argi batez, malgutasunaren bertutea dakarkeelako. Nolanahi ere, errazago izan daiteke anabasa horretatik larru zati batzuk galtzen joatea, nekez bateratu daitezkeelako erakundeen kudeaketa zintzoa eta haustura-gogoa nahiz demokraziaren kontrako sumindura.\nEl Pais-ek sastakaia sartu dio Zapaterori\n© cc-by-sa Sustatu ¦ 2011-07-18 ¦ 08:28 ¦ politika\nEditorial gogor batekin, eta Juan Luis Cebrian zuzendari ohiaren iritzi artikulu batekin, El Pais egunkariak kolpe latza eman dio Jose Luis Rodriguez Zapatero Espainiako gobernuburuari. Cebrianek hauteskundeetarako egutegia eskatzen dio, baina editorialista haratago doa: azaro amaierarako aipatu izan diren data horiek beranduegi dira; lehenago izan behar du. Era berean, egoera ekonomikoa oso beltz marrazten du El Pais-ek:\n(...) un país amenazado de ruina (atrapado en la vorágine de los mercados financieros desatada sobre Europa), sin perspectiva, con serios problemas de cohesión social y aun territorial, en el que cunde la desilusión entre los ciudadanos sin distinción de ideologías o de clase social. (...) El sendero hacia la nada por el que se precipitaron con anterioridad Grecia, Irlanda y Portugal viene siendo recorrido a trompicones también por España.\nErref.: El Pais-ek sastakaia sartu dio Zapaterori (www.elpais.com)


Izena emateko argibideak — IMH\nFabrikazio Aditiboan Unibertsitate Espezialista\nIzena emateko argibideak Ikusi argibideak Fabrikazio Aditiboko unibertsitate espezialista berezko titulua https://www.imh.eus/eu/ingeniaritza-duala/berezko-tituluak/fabrikazio-aditiboa/izena-emateko-argibideak https://www.imh.eus/@@site-logo/logo_web.png\nFabrikazio Aditiboko unibertsitate espezialista berezko titulua\n1. Sarrera eskaera\nAurkezpen epea: 2020ko ekainak 26 arte.\nUnibertsitate Eskolaren bitartez:\nSarrera eskaera postaz bidali ahal izango da edo, IMHren Ingeniaritza Dualaren Unibertsitate Eskolako Idazkaritzan aurkeztu beharko da. Pertsonalki aurkeztea erabakiz gero honako ordutegian egin behar da:\nAstelehenetik ostegunera: 08:30 – 17:00\nOstiraletan: 8:30 – 14:30\nMakina Erremintaren Institutua - Ingeniaritza Dualaren Unibertsitate Eskola\n2. Eskaera nola aurkeztu: Eskaera inprimakia, honako dokumentazioarekin batera:\nNANaren fotokopia, atzerritarrentzako pasaportea edo EBko kide diren lurraldeetako herritarren nortasun agiria.Gradu1 edo Lizentziaturako ikasketen ziurtagiri akademikoren fotokopia.\nLeku erreserbagatik eta gestio gastuen 50€ ordainketa frogagiria. Kontu/korrontea KUTXABANK: ES73 2095.5214.98.1061494034\nHautagai guztiek jasoko dute posta elektronikoz edo telefonoz eskaeraren ebazpena.\nSarrera eskaeran adierazitako datu pertsonalen bat aldatu baduzu edo Onarpen Gutunean izenaren edo abizenen grafian okerren bat ikusi baduzu, mesedez jakinarazi idazkaritzan, eguneratu edo zuzentzeko. Era berean ikasturtean zehar egindako aldaketen berri eman beharko da. Ziurtagiri akademiko guztiak eta hasiko dituzun ikasketak amaitu ondoren lortutako titulua matrikulako izen-abizenekin egingo direla.\n1. Matrikula egiteko epea :\n20109ko uztailaren 24a arte\nMatrikula inprimakiarekin batera eskaturiko dokumentazioa posta elektronikoz bidali ahal izango dira zentroko idazkaritzara. Pertsonalki ere aurkeztu daitezke honako ordutegian:\n3. Aurkeztu beharreko dokumentazioa\n3.1. Matrikula inprimakia\n3.2. SEPA Zuzeneko Zordun\n3.3. Ordainketa agiria: Plazaren erreserbarentzat eta kudeaketa gastuentzat 50 €. Ordaintzeko kontua: KUTXABANK, kontu korronte zenbakia: ES73 2095.5214.98.1061494034\n3.4. NANa (Indarrean egon behar du) (Pasaportea atzerritarrek bakarrik)\n3.5. Sarbidea ematen duen titulua edo eskatu izanaren ordezkagiria. Fotokopia konpultsatuta edo fotokopia eta jatorrizkoa egiaztatzeko.\nF.A. AURREMATRIKULARAKO ESKAERA ORRIA doc.dotx


duen ahoskatzea: nola ahoskatu du Frantsesa, Alemana, Esperanto, Galesera, Norvegiera, Daniera, Yiddish, Suediera, Kurmanji, Vietnamera, Afrikaans, Kornubiera, Bretainiera, Nynorsk, Katalana, Kurduera, Luxenburgera, Ipar samiera, Pensilvaniako nederlanderan\nNola ahoskatu du\nduen ahoskatzea hemen Frantsesa [fr]\ndun ahoskera Ahoskatu duenak: gwen_bzh (Frantzia, Gizonezkoa)\ndun ahoskera Ahoskatu duenak: Pat91 (Frantzia, Gizonezkoa)\ndun ahoskera Ahoskatu duenak: spl0uf (Frantzia, Gizonezkoa)\ndun ahoskera Ahoskatu duenak: Psyckoman (Frantzia, Gizonezkoa)\ndun ahoskera Ahoskatu duenak: villers (Frantzia, Gizonezkoa)\ndun ahoskera Ahoskatu duenak: Natural_French_Pronunciation (Frantzia, Gizonezkoa)\nHobetu dezakezu? Zure ahoskatzea desberdina da? Ahoskatu du Frantsesan\nPartekatu du-ren ahoskera Frantsesan:\ndu adibidea esaldi batean\nPourrais-je avoir un verre d'eau du robinet?n ahoskera Ahoskatu duenak: sably (Suitza, Gizonezkoa)\nQuel est le tarif du péage ?n ahoskera Ahoskatu duenak: Pat91 (Frantzia, Gizonezkoa)\nduen ahoskatzea hemen Alemana [de]\ndun ahoskera Ahoskatu duenak: Wellenreiter (Alemania, Gizonezkoa)\ndun ahoskera Ahoskatu duenak: Thonatas (Alemania, Gizonezkoa)\ndun ahoskera Ahoskatu duenak: DagmarB (Alemania, Emakumezkoa)\ndun ahoskera Ahoskatu duenak: independentgentleman (Alemania, Gizonezkoa)\ndun ahoskera Ahoskatu duenak: Bartleby (Alemania, Gizonezkoa)\ndun ahoskera Ahoskatu duenak: Libelle123 (Alemania, Emakumezkoa)\ndun ahoskera Ahoskatu duenak: Vertont (Alemania, Gizonezkoa)\ndun ahoskera Ahoskatu duenak: celadon123 (Alemania, Gizonezkoa)\ndun ahoskera Ahoskatu duenak: fw3493af (Alemania, Emakumezkoa)\nHobetu dezakezu? Zure ahoskatzea desberdina da? Ahoskatu du Alemanan\nPartekatu du-ren ahoskera Alemanan:\nWoher stammst Du?n ahoskera Ahoskatu duenak: fw3493af (Alemania, Emakumezkoa)\nWie heißt du?n ahoskera Ahoskatu duenak: mawis (Alemania, Gizonezkoa)\nWie heißt du?n ahoskera Ahoskatu duenak: viggimoos (Alemania, Emakumezkoa)\nWie heißt du?n ahoskera Ahoskatu duenak: wien (Austria, Gizonezkoa)\nWie heißt du?n ahoskera Ahoskatu duenak: fw3493af (Alemania, Emakumezkoa)\nWie heißt du?n ahoskera Ahoskatu duenak: aesopius (Alemania, Gizonezkoa)\nWie heißt du?n ahoskera Ahoskatu duenak: Micha123 (Alemania, Gizonezkoa)\nduen ahoskatzea hemen Esperanto [eo]\ndun ahoskera Ahoskatu duenak: Vortarulo (Alemania, Gizonezkoa)\nHobetu dezakezu? Zure ahoskatzea desberdina da? Ahoskatu du Esperanton\nPartekatu du-ren ahoskera Esperanton:\nĈu vi povas anstataŭi mi dum du tagoj?n ahoskera Ahoskatu duenak: Tenq (Suitza, Gizonezkoa)\nDu geamantoj sin voras sur la placobenko.n ahoskera Ahoskatu duenak: ps90 (Brasil, Gizonezkoa)\nduen ahoskatzea hemen Galesera [cy]\ndun ahoskera Ahoskatu duenak: IsaacAGC (Erresuma Batua, Gizonezkoa)\ndun ahoskera Ahoskatu duenak: Machynlleth51 (Erresuma Batua, Gizonezkoa)\ndun ahoskera Ahoskatu duenak: Focalist (Erresuma Batua, Gizonezkoa)\ndun ahoskera Ahoskatu duenak: Elisay (Erresuma Batua, Emakumezkoa)\nHobetu dezakezu? Zure ahoskatzea desberdina da? Ahoskatu du Galeseran\nPartekatu du-ren ahoskera Galeseran:\nduen ahoskatzea hemen Norvegiera [no]\ndun ahoskera Ahoskatu duenak: TomHH (Danimarka, Gizonezkoa)\ndun ahoskera Ahoskatu duenak: Deliciae (Norvegia, Emakumezkoa)\ndun ahoskera Ahoskatu duenak: SolvorMLauritzen (Norvegia, Emakumezkoa)\ndun ahoskera Ahoskatu duenak: Kjetil (Norvegia, Gizonezkoa)\nHobetu dezakezu? Zure ahoskatzea desberdina da? Ahoskatu du Norvegieran\nPartekatu du-ren ahoskera Norvegieran:\nEr du opptatt?n ahoskera Ahoskatu duenak: FredrikMH (Norvegia, Gizonezkoa)\nSnakker du engelsk?n ahoskera Ahoskatu duenak: FredrikMH (Norvegia, Gizonezkoa)\nduen ahoskatzea hemen Daniera [da]\ndun ahoskera Ahoskatu duenak: olfine (Danimarka, Gizonezkoa)\ndun ahoskera Ahoskatu duenak: 3Dmonocle (Danimarka, Emakumezkoa)\nHobetu dezakezu? Zure ahoskatzea desberdina da? Ahoskatu du Danieran\nPartekatu du-ren ahoskera Danieran:\nhvor gammel er du?n ahoskera Ahoskatu duenak: 3Dmonocle (Danimarka, Emakumezkoa)\nhvor gammel er du?n ahoskera Ahoskatu duenak: olfine (Danimarka, Gizonezkoa)\nTaler du spansk?n ahoskera Ahoskatu duenak: annelenejens (Danimarka, Emakumezkoa)\nHar du tid til at snakke?n ahoskera Ahoskatu duenak: annelenejens (Danimarka, Emakumezkoa)\nduen ahoskatzea hemen Yiddish [yi]\ndun ahoskera Ahoskatu duenak: dnfleish (Estatu Batuak, Gizonezkoa)\nHobetu dezakezu? Zure ahoskatzea desberdina da? Ahoskatu du Yiddishn\nPartekatu du-ren ahoskera Yiddishn:\nTsubislekh du bist gevornn ahoskera Ahoskatu duenak: dasha_facilement (Errusia, Emakumezkoa)\nduen ahoskatzea hemen Suediera [sv]\ndun ahoskera Ahoskatu duenak: ret001 (Suedia, Gizonezkoa)\ndun ahoskera Ahoskatu duenak: theodor (Suedia, Gizonezkoa)\ndun ahoskera Ahoskatu duenak: pompom (Suedia, Gizonezkoa)\ndun ahoskera Ahoskatu duenak: ioannes_verde (Suedia, Gizonezkoa)\ndun ahoskera Ahoskatu duenak: Downunder1au (Australia, Gizonezkoa)\ndun ahoskera Ahoskatu duenak: pernys32 (Suedia, Gizonezkoa)\nHobetu dezakezu? Zure ahoskatzea desberdina da? Ahoskatu du Suedieran\nPartekatu du-ren ahoskera Suedieran:\nKan du prata svenka?n ahoskera Ahoskatu duenak: Downunder1au (Australia, Gizonezkoa)\nÄr du upptagen?n ahoskera Ahoskatu duenak: Verywise (Suedia, Gizonezkoa)\nTalar du engelska?n ahoskera Ahoskatu duenak: Verywise (Suedia, Gizonezkoa)\nTalar du engelska?n ahoskera Ahoskatu duenak: Perweb (Suedia, Gizonezkoa)\nTalar du engelska?n ahoskera Ahoskatu duenak: pernys32 (Suedia, Gizonezkoa)\nduen ahoskatzea hemen Kurmanji [kmr]\ndun ahoskera Ahoskatu duenak: agrihh (Suedia, Gizonezkoa)\nHobetu dezakezu? Zure ahoskatzea desberdina da? Ahoskatu du Kurmanjin\nPartekatu du-ren ahoskera Kurmanjin:\nduen ahoskatzea hemen Vietnamera [vi]\ndun ahoskera Ahoskatu duenak: lonngoc (Vietnam, Gizonezkoa)\nHobetu dezakezu? Zure ahoskatzea desberdina da? Ahoskatu du Vietnameran\nPartekatu du-ren ahoskera Vietnameran:\nduen ahoskatzea hemen Afrikaans [af]\ndun ahoskera Ahoskatu duenak: Gogga (Hegoafrika, Emakumezkoa)\nHobetu dezakezu? Zure ahoskatzea desberdina da? Ahoskatu du Afrikaansn\nPartekatu du-ren ahoskera Afrikaansn:\nWie findest Du das? - BLLLL!n ahoskera Ahoskatu duenak: Tentakel (Alemania, Emakumezkoa)\nduen ahoskatzea hemen Kornubiera [kw]\ndun ahoskera Ahoskatu duenak: jowan (Erresuma Batua, Gizonezkoa)\ndun ahoskera Ahoskatu duenak: PyskCledha (Erresuma Batua, Gizonezkoa)\nHobetu dezakezu? Zure ahoskatzea desberdina da? Ahoskatu du Kornubieran\nPartekatu du-ren ahoskera Kornubieran:\nduen ahoskatzea hemen Bretainiera [br]\ndun ahoskera Ahoskatu duenak: Arpechal (Frantzia, Gizonezkoa)\nHobetu dezakezu? Zure ahoskatzea desberdina da? Ahoskatu du Bretainieran\nPartekatu du-ren ahoskera Bretainieran:\nduen ahoskatzea hemen Nynorsk [nn]\ndun ahoskera Ahoskatu duenak: KolbeinHauso (Norvegia, Gizonezkoa)\ndun ahoskera Ahoskatu duenak: Piotrello (Polonia, Gizonezkoa)\nHobetu dezakezu? Zure ahoskatzea desberdina da? Ahoskatu du Nynorskn\nPartekatu du-ren ahoskera Nynorskn:\nduen ahoskatzea hemen Katalana [ca]\ndun ahoskera Ahoskatu duenak: cgarc228 (Espainia, Emakumezkoa)\nHobetu dezakezu? Zure ahoskatzea desberdina da? Ahoskatu du Katalanan\nPartekatu du-ren ahoskera Katalanan:\nduen ahoskatzea hemen Kurduera [ku]\ndun ahoskera Ahoskatu duenak: ssjahin (Turkia, Gizonezkoa)\nHobetu dezakezu? Zure ahoskatzea desberdina da? Ahoskatu du Kurdueran\nPartekatu du-ren ahoskera Kurdueran:\nduen ahoskatzea hemen Luxenburgera [lb]\ndun ahoskera Ahoskatu duenak: piral58 (Luxenburgo, Gizonezkoa)\nHobetu dezakezu? Zure ahoskatzea desberdina da? Ahoskatu du Luxenburgeran\nPartekatu du-ren ahoskera Luxenburgeran:\ndo has du awer schéine Pechn ahoskera Ahoskatu duenak: piral58 (Luxenburgo, Gizonezkoa)\ndu hues jo ee futtisst Kleed un!n ahoskera Ahoskatu duenak: piral58 (Luxenburgo, Gizonezkoa)\nduen ahoskatzea hemen Ipar samiera [sme]\ndun ahoskera Ahoskatu duenak: FredrikMH (Norvegia, Gizonezkoa)\nHobetu dezakezu? Zure ahoskatzea desberdina da? Ahoskatu du Ipar samieran\nPartekatu du-ren ahoskera Ipar samieran:\nduen ahoskatzea hemen Pensilvaniako nederlandera [pdc]\ndun ahoskera Ahoskatu duenak: sawardja (Estatu Batuak, Gizonezkoa)\nHobetu dezakezu? Zure ahoskatzea desberdina da? Ahoskatu du Pensilvaniako nederlanderan\nPartekatu du-ren ahoskera Pensilvaniako nederlanderan:\ndu oraindik ez dago ahoskatua:\nGrabatu du du [ee] Ba al dakizu du ahoskatzen?\nGrabatu du du [es - es] Ba al dakizu du ahoskatzen?\nGrabatu du du [es - latam] Ba al dakizu du ahoskatzen?\nGrabatu du du [es - other] Ba al dakizu du ahoskatzen?\nGrabatu du du [wa] Ba al dakizu du ahoskatzen?\nGrabatu du du [sco] Ba al dakizu du ahoskatzen?\nGrabatu du du [hmn] Ba al dakizu du ahoskatzen?\nGrabatu du du [bzd] Ba al dakizu du ahoskatzen?\nAusazko hitza: bonjour, anticonstitutionnellement, je t'aime, grenouille, au revoir !\nEskatu ahoskera berri bat Ahoskatzea hemen: Afrikaans Alemana Bretainiera Bribri Daniera Eskoziera Espainiera Esperanto Ewe Frantsesa Galesera Hmong Ipar samiera Katalana Kornubiera Kurduera Kurmanji Luxenburgera Norvegiera Nynorsk Pensilvaniako nederlandera Suediera Valoniera Vietnamera Yiddish


EBAZPENA, 2020ko urtarrilaren 22koa, Nekazaritzako eta Abeltzaintzako zuzendariarena, Landaren eta Itsasertzaren Garapeneko eta Europar Politiketako zuzendariarena eta Elikagaien Kalitate eta Industriako zuzendariarena, zeinaren bidez jakinarazten baita jendaurrean jarri dela NBEF eta LGENF funtsen kontura 2019an esleitu eta Euskal Autonomia Erkidegoko Erakunde Ordaintzailearen bitartez ordaindutako laguntzen informazioa. - Eusko Jaurlaritza - Euskadi.eus\nEBAZPENA, 2020ko urtarrilaren 22koa, Nekazaritzako eta Abeltzaintzako zuzendariarena, Landaren eta Itsasertzaren Garapeneko eta Europar Politiketako zuzendariarena eta Elikagaien Kalitate eta Industriako zuzendariarena, zeinaren bidez jakinarazten baita jendaurrean jarri dela NBEF eta LGENF funtsen kontura 2019an esleitu eta Euskal Autonomia Erkidegoko Erakunde Ordaintzailearen bitartez ordaindutako laguntzen informazioa.\nGaia: Administrazioaren antolamendua; Ingurune naturala eta etxebizitza; Ekonomi Jarduerak; Ogasun eta Ekonomía; Osasun eta kontsumoa\nAzpigaia: Gobernua eta herri administrazioa; Hirigintza eta etxebizita; Nekazaritza eta arrantza; Informazio etak komunikazioak; Ekonomia; Merkataritza eta turismoa\nAdministrazioaren dirulaguntzen jardueran nagusi izan behar duen publikotasun-printzipioa betetze aldera, eta kontuan hartuta 2019. urtean Euskal Autonomia Erkidegoko Erakunde Ordaintzaileak onuradun askori ordaindu dizkiela eta banan-banan jakinarazi NBEF eta LGENF funtsen kontura finantzaturiko dirulaguntzak, ebazpen honen bidez jakinarazten da jendaurrean jarri direla dirulaguntza horien inguruko datuak.\nDatuen publikotasuna 1306/2013 eta 908/2014 (EB) Erregelamenduetan ezarritako irizpideen arabera egikarituko da.\n2019an NBEF eta LGENF funtsen kontura esleitu eta Euskal Autonomia Erkidegoko Erakunde Ordaintzailearen bitartez ordaindutako laguntzen onuradunen datuak interneteko http://www.euskadi.eus/erakunde-ordaintzaileak-izapidetutako-ordainketak/web01-a2nekabe/eu/ helbidean jendaurrean jarri direla jakinaraztea.


https://www.berria.eus Bere azken artikuluak eu Wed, 06 Jul 2022 12:32:39 +0200 hourly 1 https://www.berria.eus/irudiak/berriaB.png https://www.berria.eus https://www.berria.eus/paperekoa/2040/035/003/2021-07-27/ero_horiek.htm Tue, 27 Jul 2021 00:00:00 +0200 Peru Magdalena https://www.berria.eus/paperekoa/2040/035/003/2021-07-27/ero_horiek.htm\nErokeria bat denez eromen ukiturik gabe bizitzea, argiz pizten gaituzten zoro zoragarriak nahi nituzke omendu.\nEro horiek. Norbere komenentziaren probetxuz jokatzen ez dutenak. Kalkulu barik maitatzen dutenak. Errima eder baten bila orduak igaro ditzaketenak. Ume bati, txakur bati ala presidente bati berdin hitz egiten diotenak. Dentistari bere lana, diruz beharrean, eskulturekin ordaintzen diotenak. Agerizko arrazoi beharrik barik ahoan irribarre bat sarritan loratzen zaienak, Maxeren moduan. Lagunartean kantuan hasten direnak. Zeure mina beraiena lez sentitzen dutenak. Hiztun gutxiko hizkuntzak ikasten dituztenak. Zaindu egiten dutenak, ingurukoak, natura, edozer. Bere itxura zaintzen ez dutenak. Eguerdira arte lo egitea gustatzen zaienak. Egunez lorik egin gabe egiten zaienak. Hanka sartzen dutenak, konpontzeko beste hanka sartzen dutenak, eta azkenean zuloaren bestaldetik ateratzen direnak. Poetak. Sukaldean nahasketa arraro eta leherkariak egiten dituztenak. Entonatzen jakin gabe kantatzen dutenak. Beste inori gogo hutsagatik laguntzen diotenak, eta gehienbat lagundu izana erakusteko beharrik ez dutenak. Liburu artean denbora alferrik irabazten ibiltzen direnak. Beraiekin sekula aspertzen ez garen zoro horiek. Urmuga mendebaldetik ekialdera oinez egiteko ideia izan zuena. Biolontxeloak eta pianoak mendi puntetara eramaten dituztenak. Ur tanta bi isurialdeetara nola, musika gure bi belarrietara banatzen diguten musikariei. Tximeletei. Zuri. Eskerrik asko.]]> https://www.berria.eus/paperekoa/2040/041/003/2021-07-25/hegal_egiten.htm Sun, 25 Jul 2021 00:00:00 +0200 Peru Magdalena https://www.berria.eus/paperekoa/2040/041/003/2021-07-25/hegal_egiten.htm\nBi mendi hegaletan gora bizi garenok batzen gaitu mendi ertzak. Ur beherak edaten ditugu, ur berdinak igarotzen gaitu. Goian batzen dira bi isurialdetakoon begiradak, bisagra batean bezala, eta tximeleta bihurturik egiten dute hegan, garen herria aireratuz.\nAireratze pista bat baita mendia. Mendian ibili, gero eta arinago ibili, abiaduraz eta pisuz gero eta arinago, atzean eta behean utzi ardurak, iraganak erantzi, ilunguneak izerditu. Garen haria biluztu eta hari hori naturarekin josi. Gogoak hegan egin dezan abiada hartu. Eta gogoak hegan egiten du. Lotzen da, han goian, ideia berriekin, ametsetako irudiekin, inkontzientearekin, badakigunik ere ez genekienarekin.\n«Mendia intimitatea da» esaten dut Felipe Uriartek. Ezin dut gehiago azpimarratu, sinatu, neure egin esaldi hau. Zertara noa ba mendira neurekin egotera ez bada, funtsean natura den neure barruarekin egotera?\nematen natzaio pozik\nbi oinak ditut jantzita eta gogoa daukat ortozik\nHala idatzi zuen Mikaela Arriagak, hemeretzigarren mendeko Anbotopeko biztanle batek. Ez da apenas bere izkriburik iritsi gaur egunera, baina sentsibilitate handiko emakume naturzalea omen zen. Urkiolan gora egin omen zuen oinez bere azken egunean, eta ez omen zen gehiago itzuli. Basoan ortozik desagertzen irudikatzea gustatzen zait.]]> https://www.berria.eus/paperekoa/2040/043/003/2021-07-24/hego_hegala.htm Sat, 24 Jul 2021 00:00:00 +0200 Peru Magdalena https://www.berria.eus/paperekoa/2040/043/003/2021-07-24/hego_hegala.htm\nTanta bi erori ziren lainoetatik behera, beste milaka tantekin batera. Mendi punta ukitzear zeudela haize ufada batek tanta bat iparraldeko isurialdera bultzatu zuen. Gure gaurko tantak, ordea, hegoaldeko aldapatik egin zuen behera.\nBehera egin zuen, haitz leun batean zehar. Likenen ondotik igaro, belar txikietan labain egin eta lurrean barrena iragazi zen. Zizareak, hutsuneak, mineralak, oihartzunak haizpeko galerietan zehar. Isilunea, argi puntu bat, argi gehiago, eta harlauza artetik atera zen bailara eguzkitsu eta zabal batera.\nErrekasto txikia beste handiago batekin elkartu eta lursail horixken artetik egin zuen behera, lasai eta lodi. Eguzki loreak ikusi zituen. Berde argitik horira igarotzen ziren landak. Azal beltzarana zuen amona bat orburuak batzen. Zainzuriak al ziren ondoko horiek? Haizea. Eta bat-batean beste ibai zabalago batekin batu. Ur geldoak, lodiak, emari handikoak. Eta zeru zabalean iluntze infinitu bat, inongo mendilerro edo lainorik gabeko laranja erdia. Eta gauez izarrak, denak. Antzinako zubi erraldoiak eta katedralak. Eta bailara luze eta zabal eta horiak. Urtegiak, presak, giza eraikuntzak. Jausi eta segi. Harik eta haize ezberdin bat heldu arte; ibaia zabaldu, hedatu eta sakabanatu arte, oroitzapenak denboran bezala.\nArroz-soroak, txori migratzaileak, ura gazi. Eta itsasoa, izena lur artetik hartzen duen itsaso zaharra, eta hartan barrena gure tanta. Kaioak eta haizea. Arrain txikiak, koloretsuak, zapalak, luzengak. Eguzki erraldoia. Odisea baten neurriko korronteak. Izurdeak. Espezia usainak, berriz ere kaioak. Eta irla zuri-zuri bat. Ur gardenek harri zapal batean uzten dute gure tanta laguna, eguzkitan. Badirudi irla gainean laino bat sortzen ari dela.]]> https://www.berria.eus/paperekoa/2040/044/003/2021-07-23/ipar_hegala.htm Fri, 23 Jul 2021 00:00:00 +0200 Peru Magdalena https://www.berria.eus/paperekoa/2040/044/003/2021-07-23/ipar_hegala.htm\nItsasoa. Olatuak. Arrain mota ezberdinak saldoka. Korronte batek barrurantz egiten dio bultz gure tanta lagunari. Sakontasun iluna azpian. Gorputz erraldoi batek gorantza darama. Bale baten azalean aterako da urazalera. Han, urrutian, mendi berde batzuetan euria ari du.]]> https://www.berria.eus/paperekoa/2040/045/003/2021-07-22/tximeleta_bat.htm Thu, 22 Jul 2021 00:00:00 +0200 Peru Magdalena https://www.berria.eus/paperekoa/2040/045/003/2021-07-22/tximeleta_bat.htm\nEuri-tanta huts bat erortzen da mendilerro puntan. Milimetroen arabera erabakiko da hego-isurialdera ala ipar-isurialdera bideratuko den. Geure bizitza bideratzen duten erabakiak bezala. Milimetro bat, segundo bi, beste pertsona bat. Beste pertsona bat, eta erabat ezberdin garatuko da geure bizitza.\nUrmuga tximeleta bat da. Pla-pla egiten dute bi hegalek gorputzaren bandan. Iraganaren eta geroaren hegalek orainaren bisagran pla-pla egiten duten moduan. Neure izatea ere bi isurialdeek egiten dute. Iparraldekoak ditut amaren aldeko sustraiak. Hegoaldekoak aitaren aldekoak. Eta bien konbinaketak osotzen nauen moduan sinesten dut herri hau ere antzera samar osotzen dela, sustraiak motxilan eramanda, ibilian, bere bila dabilen borobilaren eran.\nMendi gailur baten azpian bizi garenok gora begiratzen dugu. Gure begirada hegalean gora doa, eta goian batzen da beste hegaletik ere gora begiratzen duten begiradekin. Bi begirada, mendi puntan elkartzen. Bi isurialde, mendiaren magal berean babesten. Estatuek ezarritako beste mugatik aparte, burokraziak ala poliziak ez dezakeen modu batean batzen gaitu urmugak.\nHamaika ero ari dira egunotan gure lurrak mendebaldetik ekialdera zeharkatzen. Egunez egun eta pausoz pauso, gelditu gabe, tximeletak hegalak astintzen dituen edertasun iheskorrez. Gora begiratzen dut. Harrizko herri honek tximeleta gehiago behar ditu.]]>


2014/02/17 10:10 0 iruzkin\nBethany Hamiltonen gosari presidentziala\nIlea ongi orraztuta, ezpainak kolore apalean margotuta, jertse urdin fin batekin eta eskuin besorik gabe gerturatu da hizlaria oholtzara. Ikusleek eta inguruan dituen txotxongiloek irribarre konplize batekin gonbidatu dute munduko hiltzaile handienak bere prentsaurrekoak emateko erabiltzen duen atrila erabiltzera. Pulpitutik entzuleei zuzendu zaie Bethany Hamilton, 13 urte zituela marrazo batek besoa idoki zion neskato liraina.\nIle horia, begi urdina, «apolitikoa» eta kristau...\n2014/02/03 10:31 0 iruzkin\nEz dakit Nietzschek bere «supergizakia» aurkeztu zuenean buruan zehatz zerbait ba ote zuen. Egia esan, inoiz ez nuen jakin bere burua gainditzen duen pertsona indartsua edo boterea eskuratzeko moralaz baliatzen den gizaki ahula defendatzen zuen. Fakultatean, irakasle bakoitzak bertsio desberdin bat eskaintzen zuen. Autorea beti berbera izanagatik, berau azaldu nahi duen irakasleak edukia nahi moduan moldatzen baitu, beti originala izan eta ikaslearen erretinan geratuko den...


Eskultura eta eraikuntza tailerra | BilbaoArte\nEskultura eta erikuntza tailerra eraikinaren hirugarren solairuan kokatzen da eta desberdindutako bi zonaldeez eratzen da.\nBarrukaldea lanen ekoizpen eta mekanizaziorako erabiltzen diren oinarrizko ekipamendua kokatzen da, makinaria finkoa, makinaria elektrikoa eta eramangarria, instalakuntza neumatikoa makinaria eramangarriarekin, lan-mahaiak, gune hezea, eramangarri eta kimikoen biltegia, esku-erremintak eta lanerako tresnak.\nKanpokaldea aireztapena behar duten lanetarako erabiltzen da, bekadun eta erabiltzaileen materialak gorde eta birziklapen lanekin batera. Eraikuntzaren kanpokaldearekin komunikatzen da, zamaketa eta hustuketa zonalde bat duelarik. Lan-mahai finko bat dauka, hondakinen bilketa bertan egiten da eta zeramika labeak bertan kokatzen dira.\nTailerrak proiektu ezberdinak eta eskuz garatzen diren prozesu teknikoak aurrera eramateko beharrezkoa den ekipamenduarekin hornituta dago. Aroztegi lanak garatu daitezke (egurra nahiz metalean), soldatze, zementu eta igeltsu lanez gain moldeak eraiki, poliester erretxinekin egindako lanak, poliuretanoa edo epoxiaren erabilera eskatzen duten proiektuak ere garatzen dira. Instalakuntzak eraiki, euskarriak edo bilgarriak egin… guztia modelatze, taila, lixaketa, mozketa, laberaketa eta muntaia lanekin batera.\nFilmaketa eta argazkigintza platoa


Europako Hauteskundeak 2014 | Iñaki Irazabalbeitiari elkarrizketa\nIrazabalbeitia: 'Datorren urteotan estatu berriak ikustea espero dut'\n2009tik Europako Parlamentuan diputatu lanetan ari da Iñaki Irazabalbeitia. Europako Parlamentuan 'toki guztietan bezala, lan egin nahi duenak kartolak bete lan' duela nabarmendu du.\nIndependentistak eta Ezkertiarrak koalizioarekin aurkeztu zen Iñaki Irazabalbeitia (Donostia, 1957) Europak Parlamenturako bozetara 2009an, eta lau urte egin ditu eurodiputatu lanetan, Berdeen Taldea- Europako Aliantza Librea taldean. Maiatzaren 25eko hauteskundeen atarian, Europaren egunerokoaz hitz egin digu.\nTopiko bat errepikatuz hasiko naiz, egia berdaderoa delako: Europako erakundeetan erabakitzen dira eguneroko bizitzan eragiten diguten gaien % 70a. Bi adibide. Berriki Europako Parlamentuak onartu du proposamen bat hegazkin-bidaiarien eskubideak babesteko eta telefono roaminga 2015ean bukatzea ere onartu du. Alabaina, arrazoirik inportanteena nire ustez da, Europako Parlamentua dela herritarrok EBren instituzioen artean zuzenean aukeratzen dugun bakarra eta Parlamentua dela Kontseilutik bideratzen ari diren politikei aurre egiteko europar instituzio bakarra. Beraz, krisia kudeatzeko EBren politikak ez baditugu gustuko, hauteskundetan botoa emanez eta bestelako politikak nahi dituzten europarlamentariak aukeratuz erakutsi dezakegu hori eta aldatzen saiatu\nEz, Aralarren ustez. Pertsonen eskubideetan eta ongizatean zentratutako politikak bultzatu beharrean, Kontseiluak eta Batzordeak, Troikaren bidez, sistema finantzarioa salbatzea beste helbururik ez duen politikak garatu dituzte, hondamendi soziala ekarri dutenak Europako estatu askotan: langabezia, osasun-zerbitzuen murriztea, eskubide sozialak higatzea, pobrezia, miseria, etab.\nGainerako Europako herritarrek dituzten erronkez landa (krisi ekonomikoa edo aldaketa klimatikoa) euskalerritarrok bi berezi ditugu. Batetik, bake-prozesua aurreratzea eta indartzea, EBren erakundeen parte hartzea ezinbestekoa ikusten dudalarik. Bestetik, Euskal Herriaren subiranotasuna, hots, Euskal Estatua osatzeko aukera izatea Europako Batasunaren baitan.\nBaietz espero dut. Eskoziako eta Kataluniako herritarrek independentziari baietz esatea espero dut. Gainera beste herri batzuetan ere, Flandrian adibidez, mugimenduak egotea espero daiteke. Era berean, uste dut EBk pragmatismoz jokatuko duela Eskoziako eta Kataluniako independentziaren aurrean eta herri horietako herritarrek europar herritar izaten jarraitzeko bideak landuko direla uste dut.\nEuropako Batasunak prozesua aitzinatzeko eta errazteko urratsak eman beharko lituzke, adibidez, Espainia eta Frantziari esanez argi eta garbi urrats positiboak egin behar dituztela bakegintzan. Halaber, Irlandan ezarritako Peace programaren moduko bat bideratzea egokia izan daiteke.\nIkuspegi politikotik azpimarratuko nuke hau Parlamentuaren legegintzaldia izan dela. Lisboako tratatuaren ondorioz, Parlamentuak koerabakitzeko eskubidea izan du eta horrek herritarrek zuzenean aukeratutako ordezkariek EBren politiketan eraginkorrago eragiteko modua izan dute. Hala ere, Parlamentua ez da oraindik parlamentu homologagarria, ez dituelako eskumen legegileak, esaterako. Herritarren ikuspegitik, krisiaren kudeaketa desegokia aipatuko nuke, beren bizkarrean jasan behar izan dutelako. Ikuspegi pertsonaletik eta niri kudeatzea fortunatu zaidanaren aldetik zaila da puntu bat edo bitan balantzea egitea, baina gure eserlekua hainbat indar politikoen artean konpartitu behar izateak eragin duen elkarlana eta ekarri digun aberastasuna azpimarratuko nituzke.\nEuroparlamentarioak ‘ondo, lan gutxi eginez’ bizi direla uste duenik bada gaur egun. Erakutsi iezaguzu zure agenda; zein da zure eguneroko lana?\nEuropako Parlamentuan toki guztietan bezala, lan egin nahi duenak kartolak bete lan du eta egin gura ez duenak parada ere badu. Eguna goizeko 08:00ak aldera hasten da, Parlamentura iristen naizenean, eta bertan, bazkaltzeko tarte labur bat harturik, arratsaldeko 19:00ak arte gutxienez egoten gara. Tarte horretan, zer? Denetarik. Estrasburgon gaudenean osoko bilkuretan parte hartzen dugu. Ez gara beti aretoan egoten, derrigorrez bozka emateko tartean izan ezik, baina bai gure interes zuzeneko gaiak tratatzen direnean. Horregatik ikusten dira plenarioko argazki askotan eserlekuak nagusiki hutsik. Bien bitartean, hainbat talderen bilerak egoten dira (kultur eta hizkuntza minorizatuen taldeartekoarena, esaterako), dokumentuak aztertu, interbentzioak presatu, talde parlamentarioen bilerak bilkurako gaien inguruan posizioak adosteko eta bestelako lan parlamentarioa. Bruselan, eta benetan lana hor egiten da, lan-batzordeak izaten ditugu eta horietan proposamen desberdinak aztertu eta landu egiten ditugu (http://www.europarl.europa.eu/committees/es/parliamentary-committees.html). Hortaz aparte, gai askoren inguruko konferentziak eta jardunaldiak egoten dira eta horietan parte hartzen dugu. Bestetik, lankideekin kafe hartzea lan inportantea da, horiek probesten ditugulako harremanak eta sareak egiteaz gainera, puntu edo txosten zehatzetan adostasuna bilatzeko eta lantzeko. Dena dela, nire jardun parlamentarioa zein izan den publikoa da: Europako Parlamentua edo Iñaki Irazabalbeitia.


Debabarreneko V. BTT Martxa arrakastatsua — Debabarrena turismo\nDebabarreneko V. BTT Martxa arrakastatsua\nDebabarreneko V. BTT Martxa arrakastatsua 402 mendi-bizikleta zale elkartu ziren atzo, igandea, Elgoibarko Mintxeta Kirol Gunean, eskualdeko BTT Zentroa aurkitzen den lekuan. Eguraldia lagun izan zuten eta bertaratu ziren guztiek aparteko egunaz gozatu ahal izan zuten. https://www.debabarrenaturismo.com/eu/albisteak/debabarreneko-v-btt-martxa-arrakastatsua https://www.debabarrenaturismo.com/eu/albisteak/debabarreneko-v-btt-martxa-arrakastatsua/@@download/image/P1016033.JPG\n402 mendi-bizikleta zale elkartu ziren atzo, igandea, Elgoibarko Mintxeta Kirol Gunean, eskualdeko BTT Zentroa aurkitzen den lekuan. Eguraldia lagun izan zuten eta bertaratu ziren guztiek aparteko egunaz gozatu ahal izan zuten.\nParte-hartze errekorra hautsi du aurten Debabarreneko V. BTT Martxak, Debegesa Garapen Agentziak eta Elgoibarko Udal Kirol Patronatuak eskualdeko BTT kluben laguntzarekin antolatutako ekimenak. Hain zuzen, 402 kirolari batu ziren atzo, igandea, Elgoibarren –Debabarreneko BTT Zentroa dago bertan- jada ohikoa bihurtzen ari den BTT Martxan parte hartzeko gogoz.\nEguraldi ona egin zuen eta giro bikaina egon zen goiz osoan. Parte-hartzaileek, batik bat Gipuzkoatik eta Bizkaitik etorritakoak, baita beste probintzia batzuetatik etorritakoak ere –Kantabria (2), Asturias (1), Errioxa (1) eta Madril (3)- egun zoragarria izan zuten bizikletarekin gozatzeko. Gainera, Kuttingen-etik (Suitza) etorritako bizikleta zale bat ere hurbildu zen gurera. Aipatzekoa da, halaber, eskualdeko herritarren parte-hartze handia.\nPartaideen artean txirrindularitzari buruzko "PlanetMTB" aldizkari ezaguneko bi kazetari izan ziren, eta laster argitaratuko dute probari buruzko erreportaje zabala.\nGoizeko 9:00etan eman zitzaion hasiera probari. Aurreko urteetan bezala, parte-hartzaileek bi ibilbide izan zituzten aukeran, bata 25 kilometrokoa eta bestea 45 kilometrokoa, zailtasun maila ertainekoa eta altukoa, Karakate mendia igaroz biak. Bi ibilbideak ongi markaturik zeuden, seinale eta baliza desberdinekin, eta indarrak berreskuratze aldera, hainbat anoa postu ipini ziren ibilbidean zehar. Gainera, Eibarko CDR bizikleta dendari esker, asistentzia teknikorako 2 puntu ere jarri ziren. Eguna aparteko gertakari aipagarririk gabe igaro zen.\nBehin proba amaituta, sarien banaketa egin zen. Parte-hartzaile guztien artean 40 bat opari zozkatu ziren, eskualdeko kirol zein turismo arloko enpresei esker: asteburuko egonaldiak, bazkariak edo afariak, kirol materiala, produktu gastronomikoak...\nAntolatzaileek bizikleta zaleen parte-hartze handia eskertu nahi dute, baita boluntarioen lan ikaragarria ere. Urtez urte, 50 boluntario baino gehiago izaten dira lanean Debabarreneko BTT Martxa arrakastatsua izan dadin: Elgoibarko Atletismo Kluba, Kisale, Bikeibar, Debamatika, Ameikutz, Debemen, eta beste hainbat lagun/zale.


BerroetaBerroeta - Baztango Udala / Ayuntamiento de Baztan\nBiztanleria 2005ean: 121 biztanle.\nIruñetik 35 km-ra dago. Berroetara heltzeko NA-2540 errepidea hartu behar da, bai Iruritan barrena, bai N-121-A errepidetik etorrita Almandozko tunelaren irteeran eskuinaldera dagoen desbideratzea hartuta.\nBerroeta Martin Luis Etxeberriaren sorterria da. Baztandar hori distira handiko brigadier karlista izan zen, eta gertakari historiko deigarri baten protagonista. Baztango alkatea, eta gerran kapitaina izan zen.\nAipatzekoak dira Berroetan:\nIriarte Etxearen armarria (2. zk).\nHerriaren sarreran harriz egindako lan ikusgarria dago, merenderoan. Herriko esku-langile batek, Jose Lorenzo Rementegik, irudi zoragarriak landu zituen, eta ondoan testua paratu zien.\nHerriko eliza Tourseko San Martinen ohoretan eraiki zuten.\nHerriko Bestak Mendekoste egunean ospatzen dira (maiatzean edo ekainean).\nHerriaren ondoan, Eneolito-Burdin Aroko hobiak daude (K.a. 2650-350). Trikuharri, tumulu eta harrespil itxurako hilobien ondoan, harlauza handi batzuk daude zutika: zutarriak, funtzioa eta esanahia argitu gabe duten elementuak. Ibilbidea Sorotako tumulutik, Soateko trikuharritik, Urdintzeko zutarritik, eta Elorregi eta Izkoako harrespiletan barna doa.


Lege-eremua - Autogobernua\nOrri hauen bitartez, EUSKO LEGEBILTZARRAk jendaurrean jarri nahi du Legebiltzarreko taldeek aurkeztutako ekimenei buruzko informazioa, bai eta erakundeari eta Legebiltzarreko Administrazioari buruzko informazio orokorra ere.\nGure helburua da informazio hori ahalik eta eguneratuena eta zehatzena izatea. Ahaleginak egingo ditugu aipatzen dizkiguten errakuntza guztiak zuzentzeko.\nEUSKO LEGEBILTZARRAk, hala ere, ez du inolako erantzukizunik orri hauetan biltzen den materialaren zer-nolakoan. Hau duzu material hori:\ninformazio orokorra ematen du soilik;\nematen duen informazioak ez du zertan zehatza, osoa edo eguneratua izan;\nez du aholkularitza profesionalik edo juridikorik eskaintzen (horrelako gairen bati buruzko galderarik egin nahi izanez gero, jo ezazu beti Legebiltzarreko Administrazioko zerbitzu teknikoetara).\nKontuan hartzekoa da web horren edukiak izaera informatiboa baizik ez duela, eta ez legezkoa. Hori dela eta, ezin izango da oinarritzat hartu inolako eskabiderik edo administrazio-errekurtsorik aurkezteko orduan.\nBene-benetan nahi dugu izaera teknikoa duten errakuntzek eragindako arazoak ahalik eta gutxien izatea. Litekeena da, hala ere, gure orrietan dauden datu edo informazio batzuk fitxategi edo formatu akastunetan sortuak izatea. Hori dela eta, ezin dugu ziurtatu horrelako arazoren baten ondorioz gure zerbitzua etenda edo kaltetuta gertatuko ez denik. EUSKO LEGEBILTZARRAk ez du inolako erantzukizunik orri hauetan ibiltzeak edo orri hauek kanpora bidaltzeak eragin ditzakeen arazoetan.\nErantzukizunetik salbuesteko klausula honen helburua ez da erakunde honen erantzukizuna arautegi aplikagarrietan ezarritakoaz bestera zedarritzea.\nWebgune honetan erabilgarri dauden baliabideen bidez jasotako datu pertsonalak ondorengo erregelamendua betez tratatuko dira: Europako Parlamentuaren eta Kontseiluaren 2016/679 Erregelamendua, 2016ko apirilaren 27koa (RGPD), datu pertsonalen tratamendua eta zirkulazio askea direla-eta, pertsona fisikoak babesteari buruzkoa. Erregelamendu horren bidez 95/46/EE Direktiba eta hura garatzeko araudia indargabetzen dira.\nNahi izanez gero, eskubide hauek gauzatu ditzakezu datuen trataeraren arduradunaren: Eusko Legebiltzarra, Prentsa eta Komunikazio Atala, Becerro de Bengoa kalea, 01005 Vitoria-Gasteiz edo Datuak babesteko ordezkariaren aurrean: helbide elektroniko honetan: datuenbabesa@legebiltzarra.eus: datuok eskuratzekoa, zuzentzekoa, haien aurka egitekoa, ezabatzekoa ("ahazteko eskubidea"), haien tratamendua mugatzekoa, transferitzekoa eta banakako erabakien xedea ez izatekoa.\nWeb-orrialde honek cookie-ak erabiltzen ditu. Cookie-ak web-orrialdeek erabili ditzaketen testu fitxategi txiki batzuk dira, erabiltzailearen esperientzia eraginkorragoa izateko baliatzen dira. Webgune honetako cookie-ak erabiltzen dira plataforman nabigazio eta parte-hartze funtzioak eskaintzeko eta trafikoa aztertzeko. Webgunearen erabilerari buruzko informazioa, zein gure web analisi zerbitzu hornitzaileetara heltzen den, zuk emandako informazioarekin edo beste zerbitzu batzuk erabiltzean bildutako informazioarekin konbinatu daiteke. Gure webgunea erabiltzean gure cookie-ak onartzen dituzu.\nLegeak dio cookie-ak zure gailuan gorde ditzakegula betiere orrialde honen funtzionamendurako behar-beharrezkoak badira.\nErreprodukzioa baimendu egiten da, betiere iturria aipatzen bada, kontrakorik adierazi ezean.\nTestu edo multimedia-datuak (soinuak, irudiak, programak, e.a.) erreprodukzitzeko aurretiko baimena behar den kasuetan, baimen horrek lehen aipatutako baimen orokorra baliogabetuko du eta adieraziko ditu erabiltzeko orduan gerta daitezkeen murrizketak.\n© Eusko Legebiltzarra


Belaunaldi euskaldunak Mintzodromoan bildu dira Euskararen Eguna ospatzeko | Aiete – Lantxabe – Katxola – Ayete\nBelaunaldi euskaldunak Mintzodromoan bildu dira Euskararen Eguna ospatzeko\n300 lagunetik gora parte hartu dute hiru mintzodromoetan.\nEuskara belaunaldien arteko lanari esker bizirik dagoela aldarrikatu dute Euskararen Nazioarteko Egunean, eta erabilera sustatzeko mintzodromoak antolatu dituzte, bi San Telmo Museoan eta hirugarrena Larratxo kultur etxean. Guztira 300 lagunetik gora bildu dira hiru mintzodromoetan, eta transmisioa izan da aurtengo elkarrizketen ardatza.\nDuela bost urte hasi ziren mintzodromoak antolatzen, eta ospatzeko, alderdi guztietako ordezkariak, eragileak eta hiritarrak San Telmo Museoan bildu dira, soken bidez euskararen aldeko irudia osatuz. Hala, sokekin Euskara etenik ez duen haria aurtengo leloa irudikatu dute.\nBelaunaldi guztietako euskal hiztunak bildu dira 12:00etako San Telmoko mintzodromoan, eta baita lanbide, izaera eta maila guztietako hiztunak ere. Juan Karlos Izagirre Donostiako alkateak mintzodromoan parte hartu du, Axier Jaka eta Naiara Sampedro zinegotziekin batera, eta bertan izan dira ere EAJko zinegotzi Eneko Goia eta Miren Azkarate, PSE-EEko zinegotzi Marisol Garmendia, PPko zinegotzi Iñigo Arcauz eta Euskara arduradun Nerea Txapartegi, beste askoren artean.\nAurreko belaunaldiek euskararen transmisioan izan duten rol garrantzitsua azpimarratu du alkateak: “Gure aiton amonek euskara erabili eta transmititu zigutelako egiten dugu gaur euskaraz, eta etorkizuneko belaunaldiek ere hala egin dezaten, euskara urteko 365 egunetan erabili behar dugu, bizitzaren arlo eta une guztietan”. Mintzodromoen arrakasta aipatu du Izagirrek, eta gaur egun Euskal Herri osora hedatu direla gogoratu du: “Duela bost urte jaio ziren mintzodromoak Donostian, eta beraz, mintzodromoekin ospatuko dugu urtehurrena; egun honetan belaunaldi guztietako euskal hiztunak bildu gara, euskararen inguruan euskaraz solasteko”.\nEuskara, izaera eta kultura, eztabaidagai\nEguerdiko mintzodromoan hiru izan dira mintzagaiak: euskara eta belaunaldiz belaunaldi izan duen bilakaera, izaera eta etxean transmititutako balioak, eta kultura eta tradizioaren eragina. Horrela, museoan bildutako ehun lagunak lauko mahaietan banatu dituzte, adin, lannbide eta izaera ugarietako talde txikiak sortuz. Gai bakoitza hamabost minutuz landu dituzte mahaietan, eta ondoren taldekidez aldatu dira. Bagerak, Donostiako Euskaltzaleen elkarteak, Donostiako Euskara Zerbitzuak eta euskaltegiek antolatu dituzte mintzodromoak, euskara ikasten ari direnak hitz egitera animatu eta euskaraz aritzeko auker agutxi dutenei bultzada emateko helburuarekin.\nMota guztietako hizlariak bildu dira, eta tartean izan dira esate baterako, Beñat Gaztelumendi bertsolaria, David Doblas GBCko jokalaria, Nekane Arzallus GBCko lehendakariordea eta Unai Elizasu Donostiarrako kidea, besteak beste. Mahaietan lehen aldiz izan dira hizlari batzuk, bosgarren aldiz besteak, eta lehen minututik hasi dira denak hizketan. Gaztelumendiren mahaian hiru ziren mintzodromoan lehen aldiz, eta hiruek azpimarratu dute halako bileren onura. Doblasen mahaian berriz, harrituta gelditu dira mahaikideak Santanderreko (Espainia) jokalaria euskaraz mintzatzen entzun dutenean.\nAne Urrutikoetxea 2014/12/03\nEuskara, etenik ez duen haria leloa osatuz talde argazkia egin dute San Telmo alderdi politiko guztietako ordezkariek, eragile eta hiritarrekin batera. (Argazkia: Ane Urrutikoetxea)\nEsta entrada fue publicada en Actualidad el 3 diciembre 2014 por Lantxabe.\n← Estamos preparando un concurso de ideas sobre la Avenida de Ayete Desayuno con diamantes →


zilegi eskola: 2011\nInterneten hamaika zerbitzu daude pertsonen arteko sareak sortu eta harremanak estutzeko. Horien artean: Facebook, Tuenti, Fotolog, Twiter, Ning, MySpace, Zugaz.com, Elgg, laconi.ca, euskaltube.com, zabaldu.com eta beste hainbat. Komunikaziorako sare bikainak dira, informazioaren joan-etorri zuzena ahalbidetzen dutenak: Edozein artxibo, dokumentu konpartitzen uzten dutenak, audioa, bideoa.... Baina arriskutsuak ere badira. Bideo, argazki eta audio-grabazioak sarean guztion eskura jartzeak ezuste asko eragiten ditu, eta ondorioak gero eta larriagoak dira.\nZer egin dezakegu, baina, Interneten arriskuei aurre egiteko?\nen 09:12 No comments:\nErleek ez dute monarkia maite\nDatorren astelehenean, abenduak 19, Pello Zubiriak erleen inguruko hitzaldia emango du Hernaniko Biteri Kultur Etxean arratsaldeko 19:00etan.\nIkusgai dituzuen irudiak abenduaren 12ko hitzaldikoak dira.\nParte hartzeko interesik baduzu: 607 59 28 64 edo zilegieskola@aek.org\nen 11:39 No comments:\nElektrizitatea: nola moldatu etxean?\nHilabete honetan Jon Lizarragak etxeko elektrizitatearen inguruan aholkuak eman dizkigu. Oso saio interesgarria izan zen. Etxeko fakturak, kontadoreak, elektrotresnak... behar dugunaren arabera, zein den egokiena azaldu zigun.\nen 11:33 No comments:\nen 12:09 No comments:\nGaur goizean Pello Zubiriak erleen inguruan hitz egin digu. Oso interesgarria izan da, hemen dituzue argazki batzuk.\nGogoratu oraindik ere saioan parte hartzeko aukera egongo dela datorren astelehenean arratsaldeko 19:00etan hernaniko Biteri Kultur Etxean. Animatu!!\nen 12:02 No comments:\nEskulanak: argazkiz egindako kubo magikoa\nAbenduaren 12an, 14an eta 19an, eguerdiko 14:30ean argazkiz egindako kubo magikoa egiten irakatsiko digu Amaia Lasuenek. Biteri Kultur Etxean izango da eta parte hartzeko asmorik baduzu, izena eman ezazu 607 59 28 64 telefonoan edo zilegieskola@aek.org helbidean. Prezioa 15€.\nen 12:27 No comments:\nZilegi Eskola berria: Apikultura\nDatorren astelehenean, abenduak 12, goizeko 9:00etan erleen biologiari buruzko hitzaldia emango digu Pello Zubiriak Hernaniko AEK euskaltegian.\nApikultura, apiterapia, erleen dantza, erleen biologia...\nHitzaldian parte hartu nahi baduzu, deitu 607 59 28 64 telefonora edo emaila bidali zilegieskola@aek.org helbidera. Animatu!!\nInformatika hitzaldiak Astigarragan\nAtzo Arkaitz Sukuntza Alkortak Astigarragan emandako Informatika hitzaldia oso interesgarria izan zen!! Hurrengoa "Babestu zure haurrak interneteko arriskuetatik" izango da. Bertan egon nahi baduzu, jar zaitez gurekin kontaktuan!\nen 11:11 No comments:\nElektrizitate ikastaroa ere Astigarragan\nAbenduaren 5ean, 12an eta 19an Jon Lizarraga Astigarragara joango da "Elektrizitatea etxean" ikastaroa ematera.\nInformazio gehiago edo izena emateko: 607 610 687 edo zilegieskola@aek.org Animatu!!\nen 16:38 No comments:\nAzaroaren 22an, 29an eta abenduaren 7an Hernaniko AEKn Jon Lizarragak elektrizitatearen inguruko ikastaroa eskainiko digu. Ikastaroa etxean moldatzeko baliagarria izango zaigu: zein bonbila dira egokienak? etxeko fakturak ikustean, ba al dakigu zer ari garen irakurtzen? zein elektrotresna da egokiena nire etxerako?\nHorrelako galderarik edo zalantzarik izanez gero, zatoz Hernaniko aek-ra eta parte har ezazu ikastaro honetan!!\nGurekin harremanetan jartzeko: zilegieskola@aek.org edo 607 59 28 64\nen 16:40 No comments:\nInternet eta arriskuak Astigarragan\nHernaniz gain, Astigarragan ere izango da Arkaitz Sukuntzak emango duen ikastaroa.\nInformazioa gehiago: 607 61 06 87\nen 11:22 No comments:\nZilegi eskola berria: internet eta arriskuak\nZilegi Eskola abian da berriz ere!!\nAzaroaren 14an, 28an eta abenduaren 12an Arkaitz Sukuntza Alkortak "Internet eta arriskuak" deituriko ikastaroa emango du Biteri Kultur Etxean (Hernani) arratsaldeko 19:00etan.\nIkastaroak hiru gai jorratuko ditu:\n- Segurtasuna informatikan\n- Haurrak eta internet\n- Sare sozialak\nInformazio gehiago edo izena emateko: zilegieskola@aek.org edo 607 59 28 64\nZilegi eskola 2010-2011\nen 12:22 1 comment:\nZilegi eskolan burutuako zenbait saioren argazkiak.\nen 12:06 No comments:\nMila esker zilegi eskolan parte hartu duzuen guztioi!!\nen 11:20 No comments:\nMendiko eskia: Chamonix-Zermatt\nEkainaren 7an arratsaldeko 19:30ean Astigarragako kultur etxean mendiko eskiari buruzko diapositiba emaldia egongo da. Chamonix-Zermatt trabesia mendiko eskiekin egin zuen bikote batek euren esperientzia kontatuko du. Emanaldia doakoa izango da eta bertan parte hartu nahi izanez gero, bidali emaila zilegieskola@aek.org helbidera edo telefonoz deitu 607 610 687\nen 13:57 No comments:\nSendabelarrak Hernanin eta Astigarragan\nDatozen asteetan, sendabelarrei buruzko ikastaroak burutuko ditugu Hernanin eta Astigarragan. Maika Cesterren eskutik belar ezberdinen ezaugarriak eta hauekin sor daitezkeen ukendu eta lozioak egingo ditugu. Interesatuak, zilegieskola@aek.org helbidera idatz dezakezue edo 607592864 telefonora deitu. Animatu!\nMaiatzaren 2, 9 eta 16an Astigarragako kultur etxean Uxoa Arinen eskutik balkoian baratza izateko jakin beharreko guztia ikasiko dugu.\nIkastaroa 18:30etik 20:30era izango da eta 15€ko prezioa izango du. Interesatuak 607 610 687 telefono zenbakira deitu edo zilegieskola@aek.org helbidera e-maila idatzi, animatu!\nen 16:48 1 comment:\nAstigarragako kultur etxera ikastaro berria dator:\nSomatizazioa. Amaia Ayerza fisioterapeutaren eskutik, min fisikoak alderdi psikologikoan duen oinarriaz arituko gara. Ikastaroa martxoaren 16an goizeko 9:30ean izango da. Parte hartu nahi duenak 607 610 687 telefonora dei dezala edo bestela, zilegieskola@aek.org helbidera idatz dezala.\nen 16:59 No comments:\nMartxoaren 15ean euskal memoriari buruz arituko gara Astigarragako kultur etxean. Arantxa Eratsun "Euskal Memoria" egitasmoaren kideak, euskaldunon iraganaren inguruan hitzaldi bat eskainiko digu. Bere hitzetan "geure iragana guk geuk bildu eta jasotzen dugu".\nHitzaldi honetan parte hartu nahi duzuenok, Astigarragako kultur etxetik pasa zaitezte. Animatu oso interesgarria da eta!\nen 16:46 No comments:\nMartxoaren 21ean zaborra kudeatzeko modu ezberdinez arituko gara Biteri kultur etxean Julen Lizasoren eskutik. Interesatuak zaudetenak pasa zaitezte 21ean arratsaldeko 18:00etan kultur etxetik.\nOtsailaren 23an eta martxoaren 2an, inauterietako makillajea landuko dugu Biteri kultur etxean Mariana Benitez makillatzailearen eskutik. Inauteriei begirako makillajeak (efektu bereziak eta fantasia) nola erabili ikusiko dugu.\nInteresatuak zilegieskola@aek.org-ra emaila bidali edo 607592864 telefonora deitu. Animatu!\nen 11:27 No comments:\nMakillaje ikastaroa Hernanin\nAstigarragan izan ondoren, makillaje zilegi eskola Hernanira dator, Biteri kultur etxera. Martxoaren 3, 10, 17 eta 24an izango da 14:30etik 16:30era.\nNorberaren ezaugarriak kontuan hartuz, Mariana Benitez makillatzaile profesionalak, zein makillaje datorkigun ondo aholkatuko digu.\nInteresatuak, zilegieskola@aek.org-ra emaila bidal dezakezue edo bestela 607 59 28 64 telefonoan aurkituko gaituzue. Animatu!\nen 11:04 No comments:\nZilegi eskola: zeramika Hernanin\nAmaia Oihaneder zeramistak buztinezko jarroia egiten erakutsiko digu Hernaniko Ziku zulo elkartean.\nDatak honakoak izango dira: urtarrilak 18, 20, 25, 27, otsailak 1 eta 3. Ordua: 14:30-16:30\nIzena emateko: zilegi eskola@aek.org edo 607592864\nen 14:16 No comments:\nMila esker zilegi eskolan parte hartu duzuen guzti...


Martxan da Gipuzkoako Booktube lehiaketa!! – Booktuberboom_+\nMartxan da Gipuzkoako Booktube lehiaketa!!\nPosted by booktuberboom on 20 apirila, 2020\nGipuzkoako gazteen artean ikus-entzunezkoen bidez irakurtzeko zaletasuna sustatzeko helburuarekin, eta mundu mailan sekulako arrakasta izan duen booktube fenomenoa baliatuz, BOOKTUBERBOOM egitasmoa martxan jarri dugu Gipuzkoako Foru Aldundiak eta Galtzagorri Elkarteak.\nEgitasmoaren helburua EAEko booktuber plataforma sortzea da, hau da, euskal booktuber komunitatearen lehen hazia landatzea. Eta horretarako, zure laguntza behar dugu. Gipuzkoako 14 eta 18 urte bitarteko gazteei zuzendutako BOOKTUBERBOOM Lehiaketan parte hartzera animatzen zaitugu.\nBerrogeialdi honetan hainbat liburu irakurriko zenituelakoan gaude. Beraz, zergatik ez duzu irakurritakoa booktube formatuan gomendatu eta bide batez lehiaketan parte hartzen? Sari mundialak daude jokoan!\nBook (liburua) eta tube (Youtube) lotzen dituen bideoa da booktube-a. Hau da, Youtube plataforman zintzilikatzen den liburu bati buruzko kritika edo iruzkina da, liburu baten irakurketa gomendatzeko norberak bere buruari egindako bideo-grabazioa. Baina ba al dakizu booktube bat egiten? Ba al dakizu horretarako zer pauso jarraitu behar diren? Gure Instagram eta Youtube kontuetan adibideak, pertsonaia ezagunen azalpen edo booktubeak, iragan edizioetako parte hartzaileak eta abar topatuko dituzu! Jarrai gaitzazu!\nBOOKTUBERBOOM Lehiaketan parte hartzeko epea 2020ko maiatzaren 8ko eguerdiko 12:00tan amaituko da.\nAurreko bidalketa Oraindik ez dakizuela nola parte hartu?\nHurrengo bidalketa “Miñan” liburuari buruzko booktubea bidali digu Olatz Salvadorrek!


Esku terapiak | Aixebe & Abante\nPosted on mayo 10, 2012 por Oier Gorosabel Larrañaga en esku_terapia, fisioterapia, ikastaroak, iruzurra, masajea, ueu, unibertsitatea // 0 Comentarios\nTerapia fisikuen parte garrantzitsu hau ezagutzen hasteko hitzaldi didaktiko baten gidoia argitaratuko dot hamen, errata eta guzti. UEU-ko ikastaro baterako idatzittakua da, 2000 urtian uste dot. Nahikua teknikua bada be, osasun asuntuak gustatzen jakozen jentiandako interesgarrixa izan leike; ia honekin fisioterapia ikastera animatzen dirazen.\nNere ustez, Inguma datu basian «Masaiak» izen okerrakin izendatuta dagokixon ekittaldixari dagokixozen apuntiak dira.\n“Masajea” izenaren barruan teknika asko, eta oso desberdinak sartu geinkez. Euren artean amankomunean daukena: terapeutaren eskuak pazientearen korputzaren gainean kontaktua egiten dabeela. Honengaitik, askotan “masaje” ez diran hainbeste teknikakin nahastatzen da, bai kaleko jendeen aldetik baita osasun profesionalenetik be. Hau kontuan hartuta, gaurko honetan terapia manualeri buruz arituko gara. Fisioterapia “ofizialean” gaur egunean erabiltzen dirazen teknika manualen barri izango dozue, eta fisioterapia “alternatiboan” sartuta, hain ezagunak ez dirazen beste batzu azalduko doguz be. Danak dira baina, fisio terapia manualak.\nKlase honetan gure helburua ez da izango terapia manuala ondo egiten erakustea, hori ezinezkoa bait da hain denbora gitxitan. Azaltzen saiatuko garana zera da: zeintzuk teknikak dagozen eta zertarako balio dabeen; gero, norberaren esku geratuko da teknika hauek aplikatzen dituezen profesional egokiak topatzea.\nTui Na masajia. Irudixa: yoga-relajacion.org\nMendebaldean orain dala 20 urtetik modan jarri ba da be, masaia mundua besain zaharra da, instintiboki animaliak mindutako partea igurzteko joera instintiboan ikusten dogun modura.\n3000 urte dalako terapia manualaren aipuak ba daukaguz Txinan (“Nei Ching” liburuan, akupunturan erabiltzen dirazen “energia” konzeptuekin lotuz) Egipton, Persian, Indian (K.a. 1.800, korputzaren berezko osatze sistemak aktibatzeko moduan) Tibeten eta Japonen. Eta hauetan gainera, medikuntza tradizionalaren oinarria da.\nTaktoa, terapeutikoa izateaz aparte ba daukaz beste ikuspegi garrantzitsu batzu: komunikazioa, lasaitasuna, maitasuna. K. a. 500 urtean grekoak zaharreri masaiak emoten zetsen ez ezer osatzeko, euren bizitza luzatzeko baino (Heródico). Hipokratesen tratamendu kutunenetakoa zan masaia. Erroman masaia terapeutiko nahiz ludikoki asko erabiltzen zan. Eta hainbeste eta hainbeste lekuetan aitatzen dan “imposición de manos” be, beharbada ez da sorginkeri hutsa.\nErdi Aroan Mendebaldean nahikoa ahaztuta geratu zan (espiritua goraipatzen zan korputza mespretxatuz). Masajearen erabilpena anekdotikoa izan zan (XVIII mendean, Messmer magnetismoaren bitartez osatzeko tekniketan erabili zeban) XIX mendean Suedian desarrollatu egin zan arte, Txina, Egipto edo Greziako masaje tradizionalak oinarri legez hartuz. Terapeutikara bideratu zan batez be, eta gaur egunean geihen ezagutzen dan masajearen aintzindaria da. Azkenengo 30 urtetan (korputzarekiko kontuaren berreskurapenarekin) terapeutika eta sexualitatetik aparte bestelako onurak be kontuan hartzen hasi dira: komunikazioa, plazerra, prebentzioa…\nGaur egunean be lotsa dala eta ez dala, erreparoak jartzen detzagu inork gure korputza ikutzeari (kulturen desberdintasunak be kontuan hartuta). Euskalherrian adibidez, nahikoa izakera “hotzekoak” izanda, hau nabarmenagoa da. Baina kontaktuaren premiak hor jarraitzen dau, eta asetu bako korputzaren behar animal horrek igurtziak edo bestelako terapia manualen bila ibiltzera bultzatzen gaitu.\nTeknika Manual guztieri buruz berba egitea oso gatxa da, baina karakteristika amankomunak topatu beharko ba genduz, helburu batzuk behintzat esan ahal izango genduke:\n– Artikulazioen orekatzea.\n– Muskulo eta tejido konjuntiboaren osasuna.\n– Odola eta linfearen drenajea.\n– Sedazio psikologikoa.\n– Inhibizio edo estimulazio neuromuskularra.\n– Eragin erreflejoa.\n– “Energia bideen” desblokeatzea.\n– Irritazioa edo antiinflamazioa.\nKontuan hartu beharko dogun gauza bat zera da: korputzaren funtzionamendua izugarri konplexua da, eta filosofia asko dagoz bera ulertzeko. Baina gauza batzu behintzat argi daukagu:\n– Gaitzak edo arazoak ez dituez izaten kausa bat, asko baino.\n– Pazientea sintomekin kexaka etortzen da, baina gu sustraia topatu behar dogu.\n– Teorian erabilgarriak dirazen distintzio anatomikoak ez dira praktikoak lan egiteko: muskuloak, azala edo nerbioak batasun funtzional bat osatzen dabe, tejido konjuntiboz lotuta.\nHipocrates. Irudixa: Abadia Aljarafe\nTerapia manualak bere potentzial fisiko guztian erabiltzeko gaitasuna daukan osasun profesionala fisioterapeuta da, bere prestakuntza espezifikoki korputzaren estrukturan eta bere tratamendu fisikoan sakontzen dalako.\nBa dagoz korputzaren estrukturak konpromezuan jartzen dituezen manipulazio klaseak (geihenbat lesio bat daukagunean), anatomia, biomekanika eta fisiologia espezifiko maila altua eskatzen dabeenak, eskuen trebakuntzatik aparte. Adibide moduan:\n– Kontraktura sakonak edo muskulo zehatzenak.\n– Kontraktura psikogeno gogorrak.\n– Patologia radikular nerbiosoak, herniak eta bestelako arazo inflamatorioengaitik eragindako kontrakturak.\n– Sindrome vertebro basilar eta antzerakoak.\n– Tendinitis, esguince, rotura fibrilarrak.\n– Edema linfatiko eta venosoak, flebitis, insufizientzia vascular periferikoak.\nb) Luzaketa manualak.\nc) Ariketa manualak.\nd) Manipulazio artikularrak (thrust, mobilizazioa, koaptazio-dekoaptazioa).\nBeste manipulazio arin batzu ordea (lesioa gauzatu barik dagoenean) ez dauke kalte egiteko hainbeste arrisku, eta prestakuntza berezi barik emaitza on batzu lortu leike. Adibidez:\n– Korputza bere osotasunean (berezko osatze prozesuak) “aktibatzeko” masajea.\n– Kontraktura arin eta superfizialendako (“nekea”) masajea.\n– Tentsio psikologikoarendako masaje sedantea.\n– Kirol aurreko beroketa masajeak.\n– Kirol osteko deskarga masajeak.\nBeraz, patologiak fisioterapeutaren lana ba dira be, bestelako masaje arin hauek prestakuntza sakonik ez daukan edozeinek egin leikez bere etxean, pelukerian edo kontsultan.\nArgazkiak.org | Masajia trapezio gorenetan © cc-by-sa: txikillana\nEsandako moduan, Suedian XIX mendearen amaieran desarrollatu egin zan gaur egunean Mendebaldean geihen ezagutzen dan masajea egiteko era. 1933en, Katalunian Ferrandiz mediku naturistak sartu zeban lan egiteko forma hori Penintsula Iberikoan, eta harek “Kiromasaje” izena jarri zetsan berak erabilitako teknikari.\nKontzeptu batzu argi lagako doguz, txarto ulerturik ez egoteko:\n– “Kiro” aurrizkiak, “eskua” esan gura dau, beraz “Kiromasaje” berbak “eskuekin egindako masajea” nahi dau esan bakarrik.\n– Terapeutikoa ez dan masajerik ez da existitzen: gure ohizko ideatik geihen aldentzen diran masajeak be (shiatsu, metamorfikoa…) azken finean osasun fisiko edo psikiko maila altuagoa dauke helburu, terapeutikoaz dira beraz.\nFISIOTERAPEUTAK ETA MASAJISTAK\n1950ko hamarkadan, medikuntza asko desarroilatu zan, eta honen barruan terapia fisikoak be kristoren aurrerakada izan zeban. Halan, medizina ikasketatik fisioterapia arloa banandu eta aparteko profesioa bihurtu zan. Kuadro mediku ofizialetan, masajea eta beste terapia fisikoen ardura daukan profesionala fisioterapeuta da. Fisioterapeuta bat eta Masajista baten artean Mediku eta Petrikiloen arteko alde bardina daukagu. Ba dagoz Petrikilo onak, Mediku txar bat baino hobeak diranak (jende geihago osatzen dabeenak). Baina Petrikilo onen (urte askoz eta esperientzia luzez ikasiak) eta txarren (hilebeteko kurtsillo bat egindakoak) artean bereizteko arazoak izango doguz, eta aldiz, Medikuak unibertsitatean bere urteak egin dituezen zigurtasuna ba daukagu behintzat (nahiz eta hori ez da Mediko on bat izateko garantia). Ba Fisioterapeuten eta Masajisten artean antzerako gauza bat gertatzen da.\nIrudixa: Enfermeria General\n– Drenajea, odol barriztatzea, trofismo hobea, globulo gorrien produkzioa (masaje abdominala).\n– Hondakin pilaketen mobilizazioa (amasamendua, frikzioa)\n– Hauen ondorioa: nekearen desagerpena. Estetikan be erabilgarria oinarri bardinarengaitik.\n– Viscera hutsetan, peristaltismoa igo egiten da (masaje abdominala).\n– Tejido konjuntiboaren aldaketa biokimikoa, flexibilizazioa (batez be masaje erreflexuak). Aldaketa honetarako oxigenoa beharrezkoa da (arnasa ondo egin eta aurretiko beroketa garrantzizkoak dira oxigenoa ondo heltzeko).\n– Hormona produkzioa orekatzen da, stressa hobetzearen ondorioz.\n– Azalaren funtzio lokal garrantzitsuak hobetu egiten dira.\n– Masajearen karakteristiken arabera, erlaxazioa edo estimulazioa lortuko dogu.\n– Denervatutako muskuloen masajearen aferentziak berrinervazioa estimulatzen dau.\n– SN’aren eta azalaren zelulak embrioiaren kapa beretik datoz, eta baten oreka bestearena da.\n– Korputz osasuntsuak potentzial alde bat mantentzen dau kanpokaldearekin: orokorrean, azalak karga negatiboa dauka, eta gaisotasunean gertatutako karga zelularren aldaketen ondorioz, galdu egiten dau eta positiboki polarizatua geratzen da.\n– Honen ondorioz, emoten dabilenaren bizitasuna emetatu edo itzali egiten da masajea emon eta gero.\n– Prozesu hauek irradiazio termiko eta elektromagnetikoaren aldaketetan bihurtzen dira, eta neurtu egin leikez.\n– Errelaxazio mota guztiak korputzaren funzionamendu orokorraren hobekuntza dakarre.\n– Dijestioa hobetu egiten da, tentsio arteriala jaitsi, gultzurrunaren funtzioa hobetu, arnasaren efizientzia hobetu.\n– Parte sensibleenetan (aurpegia, lepoa, plantak, palmak) efektu reflexoak eragin geinkez.\n– Akupuntura meridianoetan edo metameretan masajea eginaz, eraginak lortzen dira be.\n– Viscerak zuzenean masajeatzean be, odoleztatzearen hobekuntza eta lotura fascialak elastifikatzea lortu geinke.\n– Muskuloen metabolismoaren hobekuntzarekin, euren funtzioa hobetu egiten da.\n– Gizen edo koipeen konbustioaren igoera minimo bat dago.\n– Zenbat eta kontzentratuagoa egon egiten gabiltzen lanean (korputz osoan, nahiz parte batean) edozein tratamenduren efektibidadea igo egiten da (sujestioa ala egia?).\nEfektu psikologikoak: garrantzizkoenak.\n– Pazientea eta terapeutaren artean kontaktu zuzenak konfidantza eta lasaitasuna emoten detza pazienteari.\n– Ahaztuta daukaguzen korputzeko parteak igarri egiten doguz, gure korputzaren forma barriro deskubrituz.\n– Korputzaren kontszienzia haundiagoaz, eguneroko bizitzan tentsioak ez akumulatzeko ahalegina errezagoa da.\n– Gizaki danok daukagun “kontaktu gosea” asetu egiten dau, tabú soziala gaindituz.\nArgazkiak.org | Drenajezko masajia © cc-by-sa: txikillana\nMASAJE MOTA DESBERDINAK\nHelburu eta filosofiaren araberan, masaje desberdinen klasifikazio saiakera bat azalduko dogu:\n– Masaje suediarra: gaur egunean geihen erabiltzen dogun honen barruan, subklasifikazio bat egitea be posible da, fase desberdinetan egiten bait da premien arabera:\na) Sedante nerbiosoa: geldia, pase luzeak, korputzeko eremu zabalekoa.\nb) Dekontrakturantea: zehatzagoa, gaitza dagoen toki inguruan.\n– Kirolean egindako masajea: kirolaria osasuntsu ba dago, (patolojia bat ba dago, tratamendu berezi bat izango leuke gainetik) betez be masaje mota bi erabiliko gendukez.\na) Esfortzuaren aurretikoa: bizia, bizkorra, motza. Kirola egiten gagozen bitartean tejidoak lesionatzeko arriskua jaisteko.\nb) Esfortzuaren ostekoa: geldia, sakona, drenaje konponente askorekin.\n– Frikzio transversoa: Cyriax’ek desarroilatutakoa. Tejido konjuntibo edo muskular lesionatuaren fibrak era jakin baten zanpatzean, berrestrukturatze egoki bat bultzatzen dogu. Teknika erreza dan arren, gatxagoa da non egin behar dan jakitea.\n– Drenajezko masajea: odol eta linfa edemak gainditzeko.\n– Tejido konjuntibokoa: Dicke’k desarroilatuta, azaleko kapa sakonetan dagoen tejido konjuntiboaren gune batzuen masajea da, konexio reflexuz barne organoen gainean eraginez.\n– Erreflexoterapia: oin planta eta esku palmetan dagozen puntu reflexoen masajea, konexio nerbiosoz korputz guztiko organoekin lotuta. Normaltze eragin bat dauka.\n– Digitopuntura: akupunturaren oinarri bardinekin, barneko energiaren meridianoetan hatzaparrekin egindako presioez eragina lortu geinke.\n– Teknika neuromuskularrak: pase oso geldi eta sakonak, muskuloen eta azaleko rezeptore aferenteak estimulatzeko, kasuaren arabera helburu desberdinekin.\n– Trigger puntuetako masajea: muskulo guztiak dauke puntu trigger bat, resistentzia elektriko gitxiagokoa eta muskulo guztiaren “gidari” moduan funtzionatzen dabena. Normalean nerbio motorraren sarrerarekin koinziditzen dau.\n– Shiatsu: Ekialdeko medikuntzan indarrean dagozen ideetan oinarrituta, presio manualen bitartez korputzeko energia kanalen blokeoak normaldu egiten dira, osasun maila altuagoa lortzearren.\n– Masaje sensitiboa: autokonszienzia eta barne-ezagutzaren esnatzearekin dauka zerikusia. Pase luzeak, bateratzaileak, geldiak, sakonak/arinak, arnasarekin batera. Honen helburuak: ahaztutako parteak estimulatu, tentsiodun parteak (geihen erabiltzen doguzenak) errelaxatu.\n– Masaje metamorfikoa: oinetan egindako masajeen bitartez, barne energiaren zirkulazioaren gain eragiten da. Honen gakoa hazkunde pertsonala da, introspekzioa eta norbere buruan ahaztuta edo baztartuta dagozen emozioak libratzearen bitartez.\n– Do-in edo automasajea: oso interesgarria da pertsona osasuntsuendako betagarri moduan, eta ezinbestekoa tratamendu baten lagungarri legez.\nArgazkiak.org | Posturia aztertzen © cc-by-sa: txikillana\nMASAJEA EZ DIRAZEN BESTE TERAPIA MANUALAK\n– Teknika posturalak: norbere korputzaren konstzientzia eta ezagupenera zuzentzen dira, aparato lokomotorraren oreka bat lortu nahian. Asko dagoz, ariketa dinamikoak, pasiboak, tentsioak erlaxatuz, muskulo ahulak potentziatuz… lan egiten dabeenak.\na) Estatikoak: Rolfing (terapeutak eskuarekin bideratzen dau korputza), Schroth.\nb) Dinamikoak: gimnasia correctivo klasikoa, Tai Chi Chuan, Kabat, Bobath, Klapp.\nc) Mixtoak: Alexander (mobimendu kontrolatu eta sentsazioen bitartez), berreziketa postural globala, bioenergetika, yoga.\n– Umeen berheziketa sensorio motriza.\n– Quiropraxia: osteopatiaren ildotik doa, baina kolumna vertebrala manipulatzen zentratzen dira.\n– Reiki: eskuen inposaketa. Magnetismoarekin zerikusia euki leike.\nOrain aitatutako zenbait teknika sakonago aztertuko doguz.\nArgazkiak.org | Kokotian masajia © cc-by-sa: txikillana\nMasaje suediarra (askotan okerki “terapeutikoa” izendatzen dan hori) teknika edo “pase” sorta bat da, eta era desberdinetan konbinatuz aparatu lokomotorreko arazoak tratatzeko erabiltzen da.\nImajinazioak asko laguntzen dau “pase” hoiek egiteko forman, baina klasikoki deskribatzen diran batzu azalduko doguz jarraian, bakoitzak daukazen erabilpenak adiarazita:\n– Effleurage edo pase magnetiko sedanteak: masajearen hasiera eta azkenean. Batasun edo armonia sentsazioa emoteko. Karga magnetikoen orekatzea. Buruan, zaman, toraxean (titiak ez), sabelean, hanketan, besoetan, lepoan egin leikez.\n– Igurtzia: azalaren odoleztatzeari laguntzen detze, adherentziak disolbidu, kontrakturak bigundu, aponeurosiak elastifikatu, analgesikoa, muskuloen tonikoa, drenantea. Buruan, toraxean, sabelean, hanka-besoetan, lepoan.\n– Frikzioa: igurtzia baino sakonagoa, baina helburu berdinak. Gure hatzaparrak ez dira azalaren gainetik irristatzen.\n– Deplekzioa: palma osoarekin, azalaren superfiziea “garbitzen” goaz bihotzerutz oso poliki, presio uniformeaz. Odol zaharra ba doa, eta barria dator. Sedantea da. Tratamendua hasi (magnetikoak eta gero) eta amaitzean (magnetikoak baino lehen) egiten dira. Buruan, toraxean, sabelean, lepoan, beso-hanketan.\n– Abdomen: cacheteo compresivo giratorio, dardarak, bombeo. Visceren trofismoa, odoleztatzea, peristaltismoari laguntzeko.\n– Amasamiento: superfiziala (azala), ertaina (muskuloetan) eta sakona (viscerak) izan leike, masajeatzeko estrukturaren kokapenaren arabera. Hatzapar puntekin, palma eta pulgarrarekin, pulgar eta 2º nudilloarekin, pulgar eta nudillo guztiekin, pulgar biekin, ikubilekin egin leike. Igurtzien efektu beretsua.\n– Atxumurkadak: pinzado, pinzado-rodado, indice-pulgar bizkorra. Estimulantea.\n– Esku biak alkarretik urruntzen, tiraka. Azalaren elastizidadea hobetzeko.\n– Beso eta hanketan, muskulatura astindu. Errelajantea.\n– Perkusio kubitala, edo palmarra hatzaparrak batuta. Estimulantea.\n– Perkusio palmarra edo clapping.\n– Tekleoa (hatzapar puntekin perkusioa).\n– Rastrillo moduan pasatu eskuak. Errelajantea.\n– Presioa: arnasarekin batera. Vertebralak, sakroiliakoak, sakroak, sahietsetan, sorbaldetan. Errelajantea.\n– Presio sakon fijoak. Normalean trigger puntuetan, kontrakturen inhibitzeko.\n– Tejido bigunen thrusta. Kontrakturen inhibitzeko.\n– Dardarra. Errelajantea.\n– Masaje intestinala: sakon xamarra, 1 pase/seg, heste lodien bideari jarraituaz. Tonikoa edo sedantea, erabilpenaren arabera.\nDinamarkako Vodderrek 1932ean asmatua. Ordurarte sistema linfatikoa misterio bat zan, eta sekulan bez ez zan ikutzen, agente patogenoak linfaz zabaltzeko bildurrez. Vodder konturatu zan katarro kronikoak zeuken paziente guztiak iztarriko ganglio linfatikoak haundituta izaten ohi zebela, eta berak asmatutako modu baten egindako masaje bat eginez gero hobetzen zirala, bai ganglioen haunditasunetik baita katarro kronikoetatik.\nDrenaje linfatikoaren onura linfaren akumulazioak ekartzen daben desetxo eta germen pilaketa gainditzea da. Manipulazio berezi batzukin, azaleko linfa ganglio regionaletarutz bideratzen dogu, handik vaso linfatiko haundietara eta azkenik euren konfluentziara, sistema venosoan desembokatzeko.\nZan linfatikoen absortzioa bizteko, ez dau balio masaje deplectivo klasikoak. Kapilar linfatikoak guante hatzaparren modura dira, eta zelula endotelialez osatuta dagoz. Zelula hauek baina, tellen modura solapatzen dira bata bestearekin, eta inguruko tejido konjutiboarekin haritxo batzuz lotuta dagoz. Halan, tarte interstizialean likidoa gehitzen danean ez dira kolapsatzen, baizik eta bere ertzak valvula baten modura zabaldu. Halan, sobrako likido eta molekula haundiak barrura jausten dira.\nEdemen kausa desberdinak:\nPresio intrakapilarraren gorakada\n– Bihotzaren eskumaldeko insufizientzia: hanka bietako edema, cianosia. DLM kontraindikatua.\n– Insufizientzia venoso periferikoa: variz haundiengaitik, tromboflebitis, flebotrombosis… Arazo obstruktibo edo inflamatorioa ba da, DLM kontraindikatua.\nOdolaren presio onkotikoaren jaitsiera\n– Proteina gitxiko elikadura.\n– Gultzurrunak proteinak jaurtitzen dituen gaixotasunetan. DLM kontraindikatuta.\n– Albumina proteinaren produkzioa jaisten dabeen gibeleko arazoak.\nKapilar sanguineoen permeabilidadearen gorakada:\n– Infekzio baten. DLM kontraindikatuta.\n– Alergia baten. Eccema alergiko kronikoetan DLM’a erabili geinke, baina agudoetan ez.\n– Lipedemak: koipe akumuloarengaitik gertatzen diran edemak (“zelulitis”, etabar).\n– Haurdunaldia: motibo desberdinengaitik (zan linfatiko intraabdominalen konpresioa, albumina txizetik galtzea…).\n– Hilerokoa: emakumezko batzuri, hilerokoa etorri aurretik, orkatileko edema bat izaten dabe egun batzuez, aldaketa hormonalengaitik.\nLinfaren bideren baten oztopoa jartzen ba jaku, arazo funtzional batengaitik izan leike:\n– Linfangioien espasmoa (infekzioetan berez sortzen dana, bide hortatik ez zabaltzeko).\n– Zan linfatikoen larregizko permeabilidadea.\n– Linfangioien valvulen ezintasunen bat.\nAla arazo material edo fisiko batengaitik:\n– Kanal interstizial prelinfatikoetan (artritis reumatoide, arazo venosoak, non fibrina akumulo txikiengaitik blokeatzen diran).\n– Kapilar linfatikoen “tellak” eusteko harietan (hialuronidasa enzima edo antzerakoen eraginez).\n– Zan, ganglio edo tronko linfatikoetan (radioterapiarekin lesionatzen ba dira, fibrosatzen ba dira, traumatismoak, extirpazioak, tumorrak, erropa estuak…).\nDrenaje linfatikoaren berezitasunak:\nSistema linfatikoaren funtzioari laguntzeko alperrik da 30mmHg baino geihagoko presioa egitea. Azalarekin tangentziala egiten da, joan-etorri mobimedu batekin.\nTerapeutaren eskuak “hilda” moduan ikusten dira.\nEz da kremarik erabiltzen, ez bait dogu labantzerik nahi.\nSekulan ez dogu azala gorritu behar (odol aportazio haundiago baten seinale).\nMinik ez dau emon behar: hematoma, inflamazio eta halakoetan, mindutako gunetik pizkat urrunduko gara.\nRitmo oso geldia (linfangioiak 10-14 bidar kontraitzen dira minutuko).\nIndikazioak: kasu batzutan, drenaje linfatikoa nahikoa izango da, baina geihenetan beste tratamendu batzukin batera erabiliko dogu:\nLinfedemak: azalaren jagotea, neurri compresivoak eta kinesioterapiarekin batera. Ganglioak falta ba dira, linfa beste territorio batzutatik desbideratuko dogu tronko sakonetararte.\nLipedemak: azala eta tejido zelular subkutaneoa edematizatzera heltzen diranean. Denborakin esklerosatu egiten da.\nHaurdunaldiko edemak: likido erretentzio haundiagoa, zanen tonoaren jaitsiera, txizatik albumina galtzea edo umearen presioarengaitik.\nSindrome premenstrualeko edemak.\nFlebedemak: bere kausak tratatzen ez ba dira pasatzen, denpora batera kapilar linfatikoak fallatzen hasten dabe, eta linfedema bat etorri leike.\nEdema postoperatorioak eta postraumatikoak: desetxoak jaurtitzeari eta osatze prozesua arintzeari laguntzen detzagu.\nSedante moduan: DLM’aren manipulazioak sortzen dituezen aferentziengaitik, efektu errelajante itzala dauka. Batez be buruan.\nZikatriz anomaloak: hipertrofikoak, queloideak, gorritutakoak, bustiak, mingarriak, adheridutakoak.\nSudeck’en hazurren atrofia.\nReumatismo artikular eta extraartikularrak: antiedematizante eta analgesikoa.\nAzaleko arazoak: acné, rosácea, psoriasis, eccema seborreiko, eredurak, ulzera varicosoak, dermatitis perioralak (kalenturak).\nArazo neurologikoak: buruko minak, neuralgiak, apoplejiak (burua, aurpegia, iztarria, kokota, paladarra), encefalopatia linfostatikoak\n– Infekzio agudoak.\n– Bihotzaren eskumaldeko insufizientzia (eremu zabalak).\n– Flebotrombosis, tromboflebitis.\n– Seno carotideoaren sindromea: bertan ez dogu manipulatuko, bradicardia eta lipotimiak eragiteko arriskua.\n– Hipotentsioa: efektu vagotoniko haundia dauka DLM’ak, beraz ez dira bapatean jaikiko.\n– Tumor malignoak.\n– Azaleko arazo batzu: nevus, eccema agudoak.\n– Asma: vagotonikoa izatean, atake bat erakarrei geinke.\n– Hipertiroidismo: kontuz ibiliko gara iztarriko manipulazioekin, ez geihago estimulatzeko.\n– Bajo vientreko arazoetan, kontuz manipulazio sakonekin.\nIrudixa: Islada Erreflexoterapia Elkartea\nXX mendearen hasieran sistematizatu zan Ameriketan, distantziara osasun arazoak tratatzeko modu hau. Oraindik ez da frogatu zein sistemaren bitartez, baina gaur egunean dudarik ez dago korputzeko organoak oin plantan errepresentatuta dagozela modu reflexu baten. Gu honetara mugatu arren, jakizue zona erreflexu geihago dagozela belarrian edo surzillo barruetan.\nOrgano guztiak ez dauke oinean errepresentazio bardina, eta hau organu horren gain erreflexoterapiak daukan eraginkortasunaren ideia bat emoten dezku. Esan leike organu bat zenbat eta proximalagoa izan, errepresentazio haundiagoa daukala (tratamendu efektiboagoa) eta distalagoa dan neurrian (eskuak, orkatilak…) txikiagoa. Organo simetrikoak oin bietan dauke errepresentazioa (kolumna, garuna, ukondoak…). Gibela, vesicula biliarra, colon ascendentea… eskumako oinean topatuko doguz bakarrik. Bazoa, colon descendente, bihotza, ezkerreko oinean.\nOinaren deformidadeak korputzeko atal korrespondienteen arazoekin errelazionatzen dira (juaneteak/arazo cervicodorsalak, dedos gatillo/seno frontalak, pie varo/beso, ukondo, eskumuturretako arazoak). Batzutan zona mingarri erreflexuak oin guztira zabaltzen dira, eta saio batzu egin eta gero ez gara kapazak benetako mina non dagoen jakitzeko.\nErreflexoterapia tratamendua normalean oso efektiboa da, korputzaren berezko osatze mekanismoak martxan jartzean. Herreminta pare gabea da, lesioaren zuzeneko tratamendua gaitza danean (omoplato azpia, cc altua, sistema digestivoa, mokorreko artikulazioa, iraltsuz tapatutako frakturak…).\nTratamenduaren ostean, ohizkoa da depurazio sistemen aktibazio haundi bat: hobeto lo, kaka eta txiza geihago eta ilunago, moko eta expektorazioa, izardi geihago eta usaintxarrekoa, flujo vaginal geihago, deskarga emozionalak (negarra).\nIrudixa: Simurg Shiatsu\nTeknika terapeutikoa baino geihago, pertsonaren osasun maila orokorra jasotzeko teknika sorta bat da, betagarri lez erabilita energia bideen oztopoak libratzeko. Mendebaldeko medikuntzan, korputza, mentea eta espiritua lotzen zituazen aintzinako teoriak aspaldi baztartu ziran, base zientifiko ezarengaitik, eta makina-gizakiaren ideia nagusitu zan. Ekialdean barriz, jarraitzen dabe pertsonaren konzeptu horrekin.\nJaponen desarrollatutako presio metodo honetan masajea, akupuntura, osteopatía, kiropraktika, judo eta do-in disziplinak hartzen dira kontuan. Hatzaparrekin, eskuko beste parteekin, ukondoekin eta belaunekin egiten da presio hori.\nMendebaldeko terapia manualetan muskulo, ligamentu eta tendoiak lantzen dira batez be, odola eta linfearen zirkulazioari garrantzi haundia emonaz. Ekialdean oso bestelako konzeptu bat maneiatzen da.\nEkialdeko teoria mediko klasikoetan, ba da indar bizigarri bat, ki izenez ezagutua. Ki hau meridiano’etatik zirkulatzen dau. Meridiano bakoitzak organo eta funtzio psikofisiko desberdinak gobernatzen ditu, eta bere ki’a puntu jakin batzutan ikutu geinke (tsubo’ak).\nOsasunean, ki’a meridiano’etatik oztopo barik dabil, korputz guztiko bizigarri. Baina tentsio psikologiko edo fisikoan, ki larregi batzen da leku batzutan (jitsu zonak, gogor eta mingarriak), eta faltan dago beste batzutan (kyo guneak, bigunak eta sakatzean alibioa sortzen dabeenak). Hau da shiatsuarekin tratatzen dana, meridiano eta tsubo’etan sakakaden bitartez. Sekulan be ez dira sintomak bakarrik tratatzen, beti eragiten daben ki desoreka horri begiratuz egiten da.\nTsubo’ak inguruko beste puntoak baino erresistentzia elektriko gitxiago daukela frogatu da. ¿Trigger puntuekin zerikusia izango ete dabe?\nHara sabel inguruan dagoan meridianoen eta bestelako puntu erreflexoen konzentrazio gunea da. Errelazionatzearren, plexo solarra kokatzen dan inguruan dago. Ekialdekoen iritziz, hara honek deskribatzen dau pertsona baten enerjiaren kalitatea; adibidez, persona batek hara on bat euki leike, eta besteak hara txarra; eta suizidioa esateko “hara hiltzea” esaten jako (hara kiri).\nTratamenduan, meridiano eta tsubo’ak estimulatzen doguz lehenengo (lepoan, mokorretan, hanketan, buruan, sorbaldetan, zaman, buruan, aurpegian, besoetan, hara’n eta hanka aurretan)\nEkialdeko kulturetan k.a. VI mendetik erabiltzen da (do-in), osasun eta erlijio helburu nahastatuekin. Japonetik Mendebaldera XVII mendean etorri zan. 1960n, Errusian bere kliniketan erabiltzen hasi ziran, beste fisioterapiekin batera.\nNorbere buruarekin harremanetan jartzean, helburu preventivo eta terapeutikoetaz aparte, auto-ezagutza eta heltze personala lantzen doguz.\nEfektuak betiko moduan, Mendebaldean eta Ekialdean desberdin ikusten dira:\n– Organismoaren energia bideak erregulatzea.\n– Jagitzean, korputza eguneko aktibidadeen aurrean prest jarri.\n– Lesio kasuan, bestelako tratamenduen ondoan laguntzea.\n– Eguneroko aktibidadean, eten bat eginez korputza deskantsaztzeko.\nEgunero komeniko litzake egitea, goizez jagitzean gitxienez. 45 bat minutu asko jota. Ariketak zelan egin baino, garrantzitsuagoa da jarrera (konszientea, adi, zona visualizatzen).\nTeknika: osasun ona izanda, prebentibo moduan erabiliko gendukean do-in masaje baten adibidea egingo dogu. Adi egon behar gara, gure hatzaparrak ikutzen dabizena (eta ez dabizena ikutzen) ondo igartzen saiatu. Eskuak eta korputza oso errelaxatuak (hasieran edozein mobimendu egitean korputz guztia tensatzeko joera egoten da). Pulgarra izango da geihen erabiliko dogun hatzaparra. Sakatzean presio bizia igarri behar dogu, baina minik emon barik. Arnasa lasaia, pisutsua. Espirazioetan, sakakadak egingo doguz, eta hauen ostean inspirazioa.\nOrdena, beti hauxe erabiliko genduke (ki energiaren zirkulazioaren berezitasunak dirala eta):\na) Besoak: pulgar eta indizearen artean hartu eskua, abrazadera moduan, eta beherutz igurtzi, eskurritzen moduan (3 bidar). Eskumuturrera jaitsi, maniobra bera egin. Antebrazoan eta besoan gero, kanpotik lehenengo eta barrutik gero.\nb) Burua: cuero cabelludoan igurtzi hatzapar puntekin.\nc) Aurpegia: bekoki erditik, esku biekin alde bietarutz “tiratu”. Gero, hatzaparrak begien gainean jarri, eta egin presio leun bat, holan mantenduz tarte baten (20 segundu). Gero, sudurraren ertza indizeaz igurtzi leunki, begi tartetik jaitsiz, punta, surziloak hartuz. Gero, hatzapar guztiekin aurpegi guztitik zehar kolpe leunak jo (3 bidar).\nd) Kokota: esku bat atzetik pasatu, eta estutu muskulatura paravertebrala, atxumurkada haundi eta leun baten moduan, altura desberdinetan. Beste eskua iztarri aurretik pasatuz, heldu kolumna cervicalari. Tira egin eta arrastratu eskua aurrerutz, eta burua kontrara jiratu.\nBuruarekin biribilak egin, geldi eta leunki, buruari alde guztietara jausten lagata.\ne) Trapezioa, sorbalda, deltoides aldea eskuarekin igurtzi, leunki hasita, pizkaka-pizkaka indartsuago. Atxumurkada haundi eta leunekin. Gero, sorbaldekin biribilak egin, aurrerutz eta atzerutz. Gero, ikubila hartu eta paparreko sahietsak igurtzi, goitik behera eta behetik gora.\nf) Oinak: eskuekin hartu bat, eta flexio dortsal maximoa egin. Gero flexio plantar maximoa. Gero, oin osoa igurtzi, hasieran leun, gero gogor.\ng) Hankak: esku bat rotula gainean ipini, eta zentzu guztietan mobidu. Gero, hanka batu eta hankearen barrukaldean tibia hazurraren ertza eta muskuloen arteko surkoa topatu. Pulgarrekin 4 segundotako sakakadak egin orkatilekin hasita, belaunerarte. Gero, Akilesen tendoia abarkatu esku batekin, eta soleo eta gemelo muskulo aldetik, belaunerarte igurtzi, exprimitzen.\nh) Gerri aldea: ikubilekin, gerri aldea goitik behera eta behetik gora igurtzi, 30 bat segunduz. Igurtzi ta gero, kolpetxoak emon bertan. Gero, sakroa topatu eta bere ertzetan 4 segundotako presio puntualak egin.\ni) Sabel aldea: etzinda, hankak batuta eta oin plantak ondo apoyatuta. Esku beteko hatzapar puntekin, abdomen guztiko puntu desberdinak ikutzen eta masajeatzen joan, biribil txikiak eginaz.\nj) Lepoa: barra edo antzerako batetik eskegi, eta egon solte-solte. Gero, eserita ahal dan neurrian eskuekin atzetik lepoa igurtzi. Gero etzin, eta rodillo edo pelota baten gainean jolastu.\nErrelajazio finala: behearengainean etzinda (oin plantak apoyatuak), eskuak kokota azpian. Ipurdia jaso, eta kolumna dortsala soluaren kontra igurtzi. Gero, dortsal aldea be jaso eta cervicala igurtzi soluan kontran. Barriro jaitsi: dortsal, lumbar, pelvis eta sakro igurtziz (3 bidar). Azkenik deskantsatu, arnasa lasai eta sakon egin, korputzaren osotasunaren konsziente garan bitartean.\nArgazkiak.org | Osteopatia kranio-sakroa © cc-by-sa: txikillana\nGure postura eta eguneroko aktibidadeen eraginez, aparatu lokomotorra eta barne viscerak fallo mekanikoak izaten dituez. Osteopatiaren helburua arazo estruktural eta mekaniko hauek tratatzea da.\nKorputzaren arazo mekaniko bat egotean, inguruko muskuloen espasmo eta bestelako konpentsazioak SNC’ra aferentziak bidaltzen dituez, eta erantzun anomaloak eragiten ditu metamerako arlo guztietan (esclerotoma, miotoma, angiotoma, viscerotoma, dermatoma). Halan, besoko artikulazio bateko arazo primario batek kolumna cervicaleko desarreglo txiki bat erakarri leike, eta honek diafragmako funzionamendu txar bat, etc…\nFisioterapia manual osteopatikoan ohizko “fisioterapia tradizionalean” erabiltzen diran hainbeste teknika erabiltzen dira:\n– Luzaketa transversoa.\n– Muskulo energia: muskulo konkretuetarako edo artikulazio oso baterako. Espasmoa dauken muskuloak kontraiduz (agonisten fibren luzaketa maximoa erabiliz), exzentrikoki luzatuta, ala espasmatutako antagonista kontraiduz (agonistak sortzen daben inhibizio erreziprokoaz baliatuaz). Mobimendu egoki eta zehatza egitea, oso garrantzitsua da.\n– Luzaketa: denbora motzez ala luzez. Arnasa garrantzitsua.\n– Bombeoa: viscera baten gainean, muskulo baten gainean… hemodinamikoa.\n– Artikulazioa: alde ala kontra.\n– Thrust teknikak: adherentziak, carilla artikularrak posizio onera eroan (mm 1 baino gitxiagoko desplazamenduak eraginez), inhibizio eferentziak sortu (arku erreflexuak eten), vaskularizazioa hobetu.\n– Hoover (funtzionala): lesio parametroen alde, arnasa hartuz.\n– Jones (funtzionala): punto triggerren posizio mutua.\n– Johnston (funtzionala): parametro limitatuena, kontra; besteak, alde.\n– Estabilizazio ritmikoa.\n– Errelajazio miofasziala.\nHauek estrukturalki erabili geinkez (lesioaren aurka) edo funzionalki (lesioaren alde).\nGainera, ritmikoki, estatikoki (spray + stretch, neuromuscular, craneo sacra de Dejarnette) edo inpultso bakar batekin egin geinkez.


Trebakuntza eta informazioa - Prevención de Riesgos Psicosociales - OSALAN\nTrebakuntza eta informazioa\nPsikoprebenen eginkizuna da arrisku psikosozialen prebentzioan esku hartzen dugun agente guztiei prestakuntza eta informazioa eskaintzea (Osalanen arloaren eta eskumenen baitan) eta, era berean, gaiari buruzko sentsibilizazio sozial handiagoa sustatzea.\nArrisku psikosozialen prebentzioa jakitera ematea ahalik eta kanal gehienen bidez (Interneta, ikus-entzunezko euskarriak, dibulgaziozko ekitaldietan esperientziak trukatuta, eta abar).\nHainbat ekitalditan arrisku psikosozialen prebentzioari buruzko informazioa eta ezagutza zabaltzea (jardunaldi teknikoak, kongresuak, tailerrak, eta abar).\nArrisku psikosozialak hobeto ebaluatzeko eta tratatzeko tresnak azpimarratzea (gidak, protoloak, eta abar).\nAgenteak gaitzea haien prebentzio-funtzioa gara dezaten; ondorioz, hainbat kolektibotarako prestakuntza espezifikoa eskainiko da eta tailer zein hitzaldi espezifikoetan material eta eduki informatibo zein hezigarria emango da (agente sozialei, prebentzio-zerbitzuetako teknikariei, enpresei, mutuei, zerbitzu publikoei, lan-ikuskaritzari, eta abar).\nPsikoprebenek egindako prestakuntza-lanen artean, lan hauek nabarmendu ditzakegu:\nArrisku psikosozialen hastapenei buruzko gida egitea\nPrebentzioko ordezkariarentzako arrisku psikosozialen prebentzioari buruzko gida lantzea\nLaneko jazarpen-jokabideei buruzko protokolo bat egiteko gidaliburua, Jazarpenaren Euskal Behatokiak egina (lankidetza)\nEnpresetan adikzioen prebentziorako planak ezartzeko gida (lankidetza)\nArrisku psikosozialei buruzko informazio-bideoa\n«Arrisku psikosozialak prebenitu daitezke» triptikoa\nHainbat poster, kartel eta antzerakoak egin eta zabaltzea (Euskadiko arrisku psikosozialen prebentzio-kultura, arrisku psikosozialak ebaluatzeak dituen abantailak, prebentzio-zerbitzuak ba al dute beren enpresetako gatazken berri?).


Washingtongo Arte Galeria Nazionala - Wikipedia, entziklopedia askea.\nWashingtongo Arte Galeria Nazionala (ingelesez: National Gallery of Art edo NGA), AEBetako hiriburua den Washington Hiriko National Mallean dagoen arte-museo bat da.\n38°53′29″N 77°01′12″W / 38.8914°N 77.02°W / 38.8914; -77.0238°53′29″N 77°01′12″W / 38.8914°N 77.02°W / 38.8914; -77.02\nIrekiera 1937ko martxoaren 24a\nInaugurazioa 1941eko martxoaren 17a\nKaywin Feldman (en)\nDavid E. Finley, Jr. (en)\nJohn Walker (en)\nJ. Carter Brown (en)\nEarl A. Powell III (en)\nJohn Russell Pope (en)\ntel:+1 (202) 737-4215\nMuseoa 1937an sortu zen, AEBetako Kongresuaren akta baten bidez, eraikuntzarako funtsekin eta Andrew W. Mellonen bilduma handi batekin. Samuel H. Kressek bere laguntza eman zuen arte italiarreko jatorrizko bildumarentzat. Funtsezko erreferentzia puntua museoaren hasieran, Ermitage museoari erosi zion margolan talde bat izan zen, sobietar gobernuak saltzea onartu zituena dibisak lortu ahal izateko.\n1.1 Eskultura lorategia\n2 Museoaren funtzionamendua\nMuseoa, lurrazpiko pasabide batez elkarlotutako bi eraikinez osatua dago. Jatorrizko eraikina, gaur egun mendebaldeko eraikina bezala ezagutzen dena, 1941eko martxoak 17an ireki zen. Estilo neoklasikokoa da, Agriparen Panteoia gogorarazten duten zutabedun arkupe, ganga eta kupula batekin. Hego simetriko batzuk ere baditu kupularen albo banatan. Proiektua, John Russell Popena da, honek Washingtonen duen beste lan handia, Thommas Jeffersonen Memoriala delarik.\nWashingtongo Arte Galeria Nazionalaren ekialdeko eraikina\nEkialdeko eraikinaren diseinua, Ieoh Ming Pei arkitektoarena da, eta hau ere geometrikoa da, zatikatua den arren, mendebaldeko eraikinaren klasizismoarekin alderatuz. Airetik, elkarlotutako diamanteetan pentsarazten du. Ekialdeko eraikinak, bere ateak, 1978an ireki zituen.\nEkialdeko eraikinak, europar artisten eskultura eta margolan bilduma zabal bat du, Erdi Arotik XIX. menderarte hartzen duena, artista iparamerikarren XX. mendearen aurreratzaile diren lanekin. Museoko lanik garrantzitsuenen artean, hainbat margolari ospetsurenak daude: Rafael, Johannes Vermeer, Rembrandt, Claude Monet, Vincent Van Gogh, eta AEBetan dagoen Leonardo da Vinciren margolan bakarra, Ginebra de Benciren erretratua, Liechtensteingo printzeen bildumatik datorrena.\nEkialdeko eraikina, arte moderno eta garaikidean zentratzen da, Pablo Picasso, Henri Matisse, Jackson Pollock, Andy Warhol eta Alexander Calderren lanak dituen bilduma batekin. Museoaren bulego nagusiak eta ikerketa zentru bat ere baditu.\nMendebaldeko eraikinaren mendebaldeko zatian, 7 kalearen beste aldean, Arte Galeria Nazionalaren eskultura lorategia dago. Lorategi honen 25.000 metro karratuak, iturri zirkular baten inguruan daude, harrizko eserlekuz inguratua dagoen iturria. Neguan, izotz gainean irristatzeko pista bezala erabiltzen da. Bertan erakusten diren eskulturak, Joan Miró, Louise Bourgeois, Roy Lichtenstein eta Hector Guimardenak dira.\nArte Galeria Nazionala, diru publiko eta pribatuarekin finantzatzen da. AEBetako gobernu federalak, funtsak ematen ditu urteroko dohaintzen bidez, museoaren operazioetan eta bere mantenuan laguntzeko. Arte lan guztiak, programa bereziez gain, dohaintza pribatuei eta museoaren funtsei esker dira posible. Museoa, ez da Smithsonian Institutuaren zati, baina bai instituzio honek afiliazio konbenio bat duen 90 instituzio kultural baino gehiagoen zati.\nMuseoko zuzendaririk garrantzitsuenetako batzuk John Walter eta J. Carter Brown izan dira. Gaur egun, zuzendaria, Earl A. Powell III.a da.\nGaleria Nazionaleko bi eraikinetarako sarrera, dohakoa da. Museoak, neguko egun guztietan irekitzen du, goizeko 10etatik arratsaldeko 5ak arte (goizeko 11etatik arratsaldeko 6ak arte igandetan) eta ordutegi luzatu batekin udan.\n(Ingelesez)Arte Galeria Nazionalaren webgune ofiziala\nMultimedia: National Gallery of Art\nAzken aldaketa 7 urtarrila 2021(e)an, 12:59(e)tan\nOrriaren azken aldaketa: 7 urtarrila 2021, 12:59.